KIRIKU hiperaktiboa omen! – TTiKLiK!\nHasiera/Hezkuntza/0-5/KIRIKU hiperaktiboa omen!\n2.504 1 minute read\nKiriku naiz eta askok jakingo duzuen bezala, Afrikako lurralde txiki batetik nator. Bertan, bizitzaren gorabeheren aurka borrokatzeko asmoz, eltzegilean, detektibean, lorazainan, merkatarian eta sendagilean bilakatu naiz nire sormenari esker. Nire aitonak honela deskribatzen ninduen: “txikia bezain azkarra zara, zure ideiak beldurrik gabe plazaratzen dituzu eta mundua esploratzeko duzun grinak, urrutira eramango zaitu”.\nDuela bi urte Euskal Herrira ekarri ninduten. Bertako familiara egokitzeko arau mordoa barneratu behar izan nituen, eta gehien kostatu zitzaidana hezkuntza-sistemara egokitzea izan zen. Orduak eta orduak pasa behar nituen aulki txiki batean eserita, arbel erraldoi bati begira, entzundakoa kopiatuz eta memorizatuz. Jolastorduaz gozatzen hasi orduko, gorra uzteko moduko txirrinak bihotza taupada bizian jartzen zidan. Eta irakasleek nahi baino gehiago mugitzen edo hitz egiten nuenean, behatzarekin seinalatzen zidaten besteen algarak eraginez. Baita batzuetan zigortu ere.\nHainbeste aldatu zitzaidan nire umorea, ezen EHko gurasoek sendagilearengana eramatea erabaki zutela. Bertan, “Arreta Gabeziaren Hiperaktibitate Transtornoa” (AGHT) nuela esan zidaten, baita pilula bat errezetatu ere. Pilula horren laguntzarekin ikasturtea gaindituko omen nuen, baita lagun talde batean sartu eta etxeko bizi-giroa baretu ere. Gurasoek tratamenduaren aldeko apustua egin zuten, nik ordea, jakin-minari ezin eutsiz, honakoak esan nizkien parean nituen hiru helduei:\n“Uste nuen kontsultara ekartzearen arrazoia, notak edo portaera baino, nire umorearen aldaketa zela, mundu berri hau esploratzeko nahia itzaltzen ari zaidala. Irakasleak ez dizkit erronkak proposatzen, ez dit apenas hitza ematen eta nirekin bat ez datozen portaerengatik soilik zoriontzen nau (geldi edo isilik egoteagatik funtsean). Ikasgelako altzariek itotzen naute. Etxean bada sarien eta zigorren taula erraldoi eta koloretsu bat, zeinak nire EHko anai-arrebekin alderatzen nauen eta elkarri laguntzera baino, lehiara eramaten gaituen…mesedez, aita, mesedez ama, nik AGHTa dudala dio medikuek baina horren esanahia hauxe da: Arreta Gehiago Haurren Testuinguruari”!\nAGHT Aitor Aritzeta hiperaktibitate


326 ume ibiliko dira udaleku irekietan - Oñati - Goiena.eus\n326 ume ibiliko dira udaleku irekietan\nMireia Bikuña 2010-05-14 12:00\nUztailaren 1etik 30era egingo dituzten udaleku irekietan 326 neska-mutiko ibiliko dira. Txaloka ludotekak eta udal euskara zerbitzuak egingo dituzten udalekuetan iaz baino 28 ume ibiliko dira (2009an, 298).\nAntolatzaileak pozik daude erantzunarekin, eta, batez ere, 8-9 urteko (2001ean jaiotakoak) umeen izenemateen gorakada azpimarratu dute: "2009an 8-9 urteko 19 neska-mutiko ibili ziren udalekuetan, eta aurten 50 izango dira. Igoera oso nabarmena da, eta harrituta gaude".\nBestalde, adinka, 2005an jaiotakoak dira ugarienak; hain zuzen ere, 4 eta 5 urteko 67 ume.\nUdaleku irekietako neska-mutikoak 10-11 pertsonako taldetan banatuko dituzte, eta talde bakoitzak begirale bana izango du. Uztailaren 1etik 30era hiru orduko jarduna egingo dute egunero, 10:00etatik 13:00etara.\nUdalekuetako begiraleei dagokienez, 50 aurkeztu ziren antolatzaileek egindako deialdira. Euren curriculumak eta tituluak aztertu ondoren, 33 begirale eta laguntzaile bat aukeratu dituzte. Guztiek, formazio ikastaroa egin beharko dute bi zapatutan; hain zuzen ere, maiatzaren 29an 10:00etatik 13:00etara, eta ekainaren 26an 10:00etatik 12:00etara.


PERTSONA NAGUSIEN BALIOGARRITASUNA - Helduak Adi\nAdinekoak oztopo eta ezinbesteko gastu gisa deskribatzen dituzten erabaki ekonomiko eta politikoen aipamenak ugari dira, urte luzez gizartearen garapen ekonomikoan eta sozialean lagundu duten pertsonekiko errespetu eskasa erakutsiz.\nGainera, gure zergekin (Errenta-Zerga, IBI …), eguneroko erosketekin, aisialdiarekin,… horrelako produktuen salmentaren menpe dauden enpresa asko garatzen eta lanpostuen etorkizuna bermatzen laguntzen duen taldea gara. Beraz, funtsezko eginkizuna jokatzen dugu ekonomiaren zikloan, bere balio justuan aitortu behar den zerbait.\nEskatzen duguna, gure giza-betebeharrak bete ondoren, NBEn, Europako gizarte-gutunean eta Konstituzioan aitortzen diren giza eta gizarte eskubideak aintzakotzat hartzea da.\nIRAKURRI BAT ETOTORRI/CONSENSO-REN PRENTSA OHARRA-2020-05-05\nKategoriak Adinekoen Egoitzak, Albisteak, Covid-19, Plataforma


Coldplayk I go to Rio izan du eredu single polemikoa konposatzeko\nEvery Teardrop is a Waterfall kantua estreinatu eta berehala zabaldu zen plagioaren usaina, Ritmo de la noche kantuaren antza daukalako.\nColdplay taldeak aitortu du I go to Rio kantua izan duela eredu Every Teardrop is a Waterfall single polemikoa konposatzeko. Britainiarren disko berriaren aurrrapenak zalaparta sortu du estreinatu eta beherala, Ritmo de la noche kantuaren antza daukalako. Taldearen bozeramaile batek esan duenez, Coldplayk Peter Allenekin eta Adrienne Andersonekin kolaboratu du, I go to Rio kantuaren egileekin, alegia.\n1976ko I go to Rio kantua hartu zuen Mystic taldeak 1990eko Ritmo de la noche kantuaren oinarrian.  Eta, itxura denez, Chris Martinek Alejandro Gonzalez-Iñarrituren Biutiful filma iksui ostean konposatu zuen Every Teardrop is a Waterfall. Film horren zati batean I go to Rio kantuan oinarritutako abesti bat entzuten da. Are gehiago, badirudi Allen eta Anderson moldaketa berriaren idazle gisa agertzen direla kredituetan.\nPlagio usaina eta taldearen azalpenak gorabehera, Coldplay taldearen Every teardrop is a waterfall kantua iTunesen denda birtualaren lehen postuan da mundu osoan eta AEBetako, Kanadako, Suediako, Portugaleko, Espainiako eta Herbeheretako lehen postuan da.\nInformazio gehiago:Eitb: Coldplayk I go to Rio izan du eredu single polemikoa konposatzeko


JOSEBA IRAZOKI / ON BENITO folk eta blues estiloak gaurkotzen\nJulen Azpitarte 2010-10-14\nJoseba Irazoki zuzenean.\nJoseba Irazoki Berako gitarra jotzaileak Euria ari du lan berria plazaratu du Moonpalace zigiluaren eskutik. Bertan, orain arte idatzi dituen kantu onenak bildu ditu, folk eta post-rock kutsuz bustiriko lan iradokitzailea gauzatuz. Era berean, On Benitok, –Mikel Lertxundi bateria jotzailearekin eta Ibai Gogortza gitarra jotzailearekin osaturiko blues egitasmoa–, bere bigarren lana argitaratu du. Oraingoan hirukote gisa eta aurreko laneko blues elektrikotik nabarmen aldenduz proposamen esperimentalago eta garaikideagoa bat gauzatzeko. Irazokirekin eta Lertxundirekin solastu gara bi lan interesgarri hauen nondik norakoen berri izateko.\nEuria ari du lanarekin pozik?\nJoseba Irazoki (JI): Nahiko kontent, buruan nuena nahiko ongi islatua gelditu dela uste dut, baita soinuren aldetik ere. Etxean grabatua dago eta estudioan azkar nahastua, baina emaitza nahiko ona da.\nDiskoan jaso dituzun kantuak asko landu dituzula ematen du. Orain arte egin dituzun kantu onenak dira.\n(JI): Bueno, eskerrik asko. Bertze diskoetan bezala egin dut lan gutti gotti betti, baina esperientzia gehiago daukat eta horrek zerikusia izan duela uste dut. Gero eta hobeki ezagutzen dut nire ahotsa eta abesteko modua, eta orokorrean ere gero eta argiago daukat zer lortu nahi dudan kantekin.\nOso musikari gutxirekin grabatu duzu diskoa, gehienetan zu eta bateria jolea. Horrela, pentsatuta zeneukan hasieratik?\n(JI): Hasieran nik bakarrik grabatzea pentsatzen nuen eta konponketa hagitz gutxirekin. Gauza da Felix Buffekin nahiko jotzen ari naizela azken boladan eta diskoko kantaren bat dagoeneko zuzenean joa genuela. Behin grabatzen hasita eta konponketak etortzen zirela, garbi ikusi nuen kanta batzuk bateria behar zutela. Batzuei ere baxua sartu nien eta bukaeran soinu orokorra ikusita ia guztiei gehitu nien. Diskoko bertze soinuak gitarrak dira gehienbat, gustura ibiltzen naiz gauza desberdinak probatzen eta bilatzen.\nNolanahi ere, pieza instrumentaletara ere bueltatzen zara sarritan, esaterako Bashorentzat kantuan. Doinu instrumentaletan zure instrumentuarekin esploratzeko lurralde egokiak aurkitzen dituzu?\n(JI): Gustura ibiltzen naiz pieza instrumentalak egiten. Ni izatez gitarrista naiz eta hor sentitzen naiz erosoen. Gainera, hor dago nire DO proiektua, non kanta guztiak instrumentalak diren. Disko honetan proiektu desberdinak nolabait elkartu egin direla uste dut.\nOso originala da zure musikan lortzen duzun azken emaitza. Folka, rock garaikidea, eta estilo klasikoa ere nahasten ditu, alegia, zure gitarrak batzuetan klasikoa ematen du.\n(JI): Azken boladan folk zahar nahiko aditu dut, baita barroko musika pixka bat ere. Azkenean guzti hori gero zure musikan islatu egiten da, bertzela ere nahiko musika desberdina aditzen dut eta emaitza guzti horren nahasketa bat izaten ahal da.\nEstilo aniztasun hori zure jarduera guztian nabaritzen da, hainbat proiektutan parte hartzen baituzu. Zergatik horrenbeste estilo eta soinu ezberdin jotzeko grina?\n(JI): Erran dudan bezala musika hagitz desberdina entzutea gustatzen zait eta gero ere musika desberdina egitea da gorputzak eskatzen didana. Ez dut nire burua estilo batera mugatua ikusten. Batzuetan gauza gehiegi egiten ditudala pentsatzen dut, baina azkenean hori da gustatzen zaidana.\nEgun, On Benito eta Atom Rhumba taldeetan jotzen duzu. Bi taldeak une berriak bizitzen ari dira: On Beniton hasieran jotzen zenuten soinutik nahikoa aldendu omen zarete, eta Atom Rhumban, berriz, izen eta ibilbide handiko rock banda batean aritzen zara. Nola ikusten duzu zeure burua bata eta bestean?\n(JI): On Benitorekin disko berria prest dugu eta erran duzun bezala aldaketa handi xamarra egon da musikan, bluesa hor dago oraindik baina buelta bat ematen saiatu gara. Nik hasieratik nuen horrelako zerbait buruan eta pixkanaka hurbiltzen ari garela uste dut. Atom Rhumbarena, berriz, urteko sorpresa izan da niretzat, hagitz gustuko dut beraien musika eta proiektuan parte hartzea, hagitz pozgarria izan da. Oraingoz oso gustura gabiltza kanta berriak ateratzen eta nahiko ongi moldatzen ari da nire jotzeko modua taldera.\nEkoizle lanetan ere ibili zara Sexty Sexters taldearen azken lanean. Zer moduz esparru horretan?\n(JI): Nire lehenengo esperientzia izan da eta nahiko kontent gelditu naiz, hala ere gauza aunitz jakin behar dira eta ez da erraza dena kontrolatzea. Gustatuko litzaidake horrelako lan gehiago egitea.\nOn Benitori dagokionez, zer moduz lan berria?\nMikel Lertxundi (ML): Hagitz kontent gelditu gara egindakoarekin. Giro berezi batzuk sortu ditugulakoan gaude eta hori nahikoa da guretzako, ez dakigu zein harrera izango duen, baina emaitzak berezko balioa dauka guretzako. Oinarriak Mik estudioetan grabatu ditugu eta konponketak eta nahasketak lokalean bertan egin.\nOn Benitoren bigarren lan honetan ezberdintasunak nabarmenak dira, oraingoan blues elektrikoa gaurkotu egin duzuela esango nuke, esperimentatzeari ekin diozue, betiere blues sustraietatik aldendu gabe.\n(ML): Lehenengo diskoa sinpleagoa baino zuzenagoa izan zen, gitarra, bateria, harmonika eta ahotsa soilik entzun zitezkeen, oraingoan berriz, instrumentu gehiago sartu ditugu eta egindako proba ezberdinak zabalagoak izan dira. Elkarrekin jotzen daramatzagun urteen ondorioz atera da aldaketa hau, baina emaitza beti da bera: bluesa.\nIbai (Borrokan) ere gehitu da taldera, zein ekarpen egin du? Estilo aldaketa horretan eraginik izan du? Zuzenekoetan nola moldatu da?\n(ML): Asteko seriotasuna, kar, kar, zuzenekoetan erabiltzen genituen jantziak alde batera utzi ditugu-eta. Musikalki taldeari aldaketa ederra eman diola uste dugu, kantak zentzu gehiagorekin bukatuta daude eta elkarrekin asko ikasi dugulakoan gaude. Zuzenekoetan lasaitasun handia eman digu bioi; bikote izatetik hirukote izatera aldaketa nabarmena da.\nHarritu egin nau Belatxa-n nola ausartu zareten esaterako Hound Dog Taylor-en blues elektrikoaren tradizioa eta Zuberoako kantu tradizionala uztartzen, eta atzetik kate horien soinuak, nola sortu zen kantu hau?\n(ML): Abesti hau aurrera eramatea asko kosta zitzaigun, zalantzan geunden diskoan sartu ala ez. Ideia edo oinarria hasieratik egon da hor, baina leku horretara iristeko bidea luzea izan da. Aldaketa eta proba ezberdin asko izan ditu eta horietako bat Zuberoako ahotsak izan dira.\nBluesa eta euskal folklorea uztartzerakoan erreferenterik izan duzue buruan?\n(ML): Kanta guztiak gure barrutik edo burutik aterakoak dira, ez dut uste erreferenterik izan dugunik abestiak egiterako orduan.\nNik nolanahi ere, Captain Beefheart-en itzala ikusten dut edo behintzat eredu moduan izan dezakezue, bluesa iraultzeari dagokionez.\n(ML): Egia da kapitaina gustuko dugula.\nZuen proposamenean egin duzuen kalitate jauzi honen ondoren, On Benito benetako talde egonkor bihurtu da? Hasieran lagunen arteko egitasmoa zela ematen zuen, eta orain?\n(ML): Egia da oraingo lan berri honek beste itxura bat duela eta egin ditugun abestiak landuxeagoak daudela, baina lagun arteko istorio gisa ikusten segitzen dugu. Ez dut uste gauzak asko aldatuko direnik, hirurok beste proiektu batzuk ditugu eta nahikoa lan izaten dugu astean behin entseatzeko.\nv Eta zein izango da hurrengo urratsa?\n(ML): Urteetan horrela jarraituz gero nik uste poztekoa izango dela, eta urratsak orduan ikusiko lirateke.


Haizeak eragin zuen urtarrileko matxura argindarrean - Aramaio - Goiena.eus\nHaizeak eragin zuen urtarrileko matxura argindarrean\nMaider Arregi 2009-02-12 17:20\nAramaioko Argindar Banatzaileak jakinarazten du pasa den urtarrilaren 24an Aramaion gertatutako matxura haize bolada handien eraginez sortu zela. Iberdrolaren sarean, Aretxabaletatik Aramaiora datorren lerroan gertatu zen eta fusible bat hondatu zen.\nMaxtura gertatu eta berehala, Aramaioko Argindar Banatzaileak Iberdrolako Eragiketa Zentroari jakinarazi zion. Dena den, beste herri batzuetan egoera berdintsua izanik, teknikoa ez zen igande goizalderarte gerturatu matxura konpontzera.\nKaltetuen interesak defendatzeko asmoarekin, Aramaioko Argindar Banatzailea bere aseguru etxearekin jarri da harremanetan eta kontuan hartuz, egoera "ezinbesteko kasu" bezala kontsideratu zela, ondorioztatzen da ez dagoela erreklamaziorik aurkezteko aukerarik. Dena den, edozein bezerok honen inguruko argibide gehiago nahi izanez gero, udal bulegoetan jasoko du behar besteko informazioa.


Marea biziengatik Abisu Horia egongo da indarrean gaur arratsaldean - Urola Kostako Hitza : Urola Kostako Hitza\nMarea biziengatik Abisu Horia egongo da indarrean gaur arratsaldean\nEuskalmet meteorologia agentziak jakitera eman duenez, mareak oso biziak izango dira, olatu handirik espero ez den arren. Horregatik, ohartarazi du balitekeela urak gainezka egitea ohiko lekuetan.\nGaur arratsaldeko itsasgora 17:45 inguruan izango da, eta mareak oso biziak direla ohartarazi du Euskalmetek, eta horregatik, litekeena dela urak gainezka egitea ohiko lekuetan, olatu handirik espero ez den arren. Hala, Abisu Horia indarrean egongo da kostaldean 17:00etatik 19:00etara bitartean.\nIrailaren 25ean ere itsasertza alertan egon zen; orduko hartan Abisu Laranja izan zen, gainera, haizeagatik eta olatuengatik.\nIraileko marea biziek Getarian eta Zarautzen utzitako irudiak.\nIraileko marea biziek Zumaian, Zarautzen eta Orion utzitako irudiak\nIzugarrizko auto ilarak sortu dira Zestoan, bi autok elkar jo ostean\nSutea izan da Errezilgo baserri batean\n40 kasu berri zenbatu dituzte Urola Kostan, horietatik hamasei Zumaian


audiolab » Blog Archive » Entzulearen eskubideei buruz (10)\n« ISABEL ESCUDERO @ ZoOo\nDEEP LISTENING a Camallera »\nEntzulearen eskubideei buruz (10)\nXabier Erkiziak BERRIA egunkariko A cappella atalean ekainaren 17an idatzi arabera.\nNorbaitek imajinatu al du nolakoa izango litzatekeen gure egunerokoa arkitektoek, bereziki rock izar modukoak diren edo izan nahi luketen horiek, entzumenari eta akustikari arreta pixar bat eskainiko baliete?\nAzken urteotan ezagutu dugun arkitektura erraldoi eta harroa, botere estamentuei (gobernu, enpresa, fundazio eta hiriei) propaganda lan faraonikoa egiteaz gain, erakutsi duen gorreriarengatik pasako da historiara. Gizakiaren ibilbidean ez da behin ere horrenbertze diru inbertitu arkitekturan eta ez dugu behin ere hain akustika txarreko eraikinik ezagutu. Gizarte indibidualista eta entzungor bati zuzendutako azken monumentu handiak dira eraikuntza hauek, kapitalismo klasiko eta inperialistaren dinosauroak. Elkar komunikatzea ia ezinezko egiten duten eraikinak dira, eroso baina kontrolik gabeko oihartzunen bidez deseroso sentiarazten gaituztenak; eduki interesgarriekin beterik egon beharrean panteoi erraldoien modura hutsik ageri direnak.\nNorbaitek imajinatzen al du boterea praktikan jartzeko, erakusteko eta bere apologia egiteko modu hoberik?\nZorionez, azken urteotan joera horrek bertzelako norabideak dituela dirudi. Beharbada nekearengatik izango da, beharbada jada eredu hori higatzen hasi delako (Bilbon izan ezik, bistan da…) edo boteredunek beren metodoak praktikan jartzeko alternatiba hobeak topatu dituztelako. Modu batera edo bertzera, badirudi arkitekto eta konpainia anitzek soinu eta entzumenarekiko arreta hori areagotu dutela, bertze moduko arkitektura jasangarri eta entzungarriagoak proposatuz.\nHorren adibide da Bartzelonako aireportuko terminal berria. Etengabe jendez beterik egon arren bereziki isila, erosoa eta belarrientzako goxoa baita aireportua. Horrenbertze, non bidaiaria arraro sentitzen baita pasabideetan ibiltzerakoan, erosoegi. Izan ere, jakina da arkitektura akustiko deserosoek gehiago kontsumitzera bultzatzen gaituztela, gu apenas konturatu gabe sortzen diguten estres efektuaren ondorioz.\nKontua, beraz, isiltasun berri eta orain arte ezezagun honek gure jokaeran zein ondorio dituen jakitea da. Beharbada goizegi da horretarako, baina ez da horregatik fidagarriagoa. Isiltasun berriak edo zarata zaharrak, hara hor dilema. Aireportu isiletik low cost konpainia ezagun baten hegazkin zaratatsuan sartu bezain laster topa daiteke lehen susmoa: «Badakizu, Vueling-en zure belarriez ere arduratzen gara».\nThis entry was posted on Thursday, June 24th, 2010 at 10:16 am\tand is filed under iritzia/opinión/essay.


🥇 Eskaerak eta entregak kontabilizatzea\nBalorazioa: 4.9. Erakunde kopurua: 44\nEskaeren eta entregaren kontabilitatearen bideoa\nEskaerak eta entregaren kontabilitatea eskatu\nKontabilitate Sistema Unibertsala programa logistika, garraio, mezularitza eta baita merkataritza-enpresen negozio arrakastatsuetarako bereziki diseinatuta dago: arreta handiz pentsatutako softwareak lan-prozesuak automatizatzeko, lanaren antolaketa hobetzeko, eskaeren exekuzioa kontrolatzeko, fase bakoitzaren jarraipena egiteko aukera ematen du. entrega, emandako zerbitzuen kalitatea aztertu eta jasotako eta betetako eskaera bakoitzaren kontabilitate zehatza mantentzea. Eskaintzen dugun softwareak erreminta ugari eskaintzen ditu negozio-arlo guztiak sistematizatu ahal izateko, datu-basea mantendu eta eguneratu eta etorkizuneko finantza-planak garatzeraino; baina sistema honek konpontzen duen zeregin nagusia eskaeren eta bidalketen kontabilitatea da. Salgaien bidalketak koordinazio prozesu zaindua eta denbora errealeko jarraipena eskatzen du, ibilbideak azkar aldatzeko eta aginduak aurreikusitako daten arabera betetzeko beharrezko neurri guztiak hartzeko. Horrela, kontabilitate sistemak zerbitzuen kalitatea hobetzen laguntzen du, bezeroen eskaeren bihurketa handian, negozioaren hedapen eta garapenean eta, jakina, diru-sarrerak etengabe jasotzen ditu.\nUSU softwarea antzeko sistemetatik desberdina da lan egiteko erraztasuna eta abiaduran, egitura bisualean eta interfazean. Kontabilitate programa hiru bloke nagusitan banatzen da, bakoitzak bere zeregina betetzen du eta besteekin elkarlotuta dago. Erreferentziak atala erabiltzaileek etengabe eguneratzen eta osatzen duten datu-liburutegia da. Finantza-elementuei eta banku-kontuei buruzko informazioa gordetzen du, langileen eta bezeroen kontaktuak, sukurtsalen datuak, zerbitzuen eta kostuen gama, hegaldien ordutegiak eta ibilbideen deskribapenak. Moduluak atala da nagusia eta entregatzeko eskaera berriak erregistratzeko eta martxan dauden eskaerak kontrolatzeko lan-espazioa da. Eskaera bakoitzak bidaltzaileari eta hartzaileari buruzko informazioa jasotzen du, entregaren gaia, neurriak, kostuak, kontratista, kostuen kalkulua eta prezioak. Aldi berean, programak ordainagiria eta entrega-agiria automatikoki betetzeko funtzioa betetzen du, baita erantsitako edozein dokumentu inprimatzeko ere, eta horrek lana errazten du eta askoz eraginkorragoa egiten du. Gainera, eskaerei buruzko edozein informazio sistematik inportatu eta esportatu daiteke MS Excel eta MS Word fitxategi formatuetan. Etorkizuneko bidalketak programatuz gero, errazagoa izango da koordinatzaileek zama entregatzeko prozesuak kontrolatzea. Horrela, Moduluak blokea lan-baliabide oso bakarra da sail guztientzat. Txostenak atalak aukera zabalak eskaintzen ditu finantza- eta kudeaketa-kontabilitaterako, aldi jakin baterako hainbat txosten sortzeko funtzioaren bidez. Enpresaren zuzendaritzak edozein unetan igotzeko aukera izango du diru-sarreren dinamikari eta egiturari, irabazien hazkunde-tasari eta enpresaren errentagarritasunari buruzko informazio analitikoa. Edozein finantza-informazioa grafiko eta diagramen moduan ikus daiteke.\nBidalketa-eskaeraren kontabilitate-sistema beharrezkoa da mezularitza-zerbitzuak eskaeraren exekuzioaren kalitatearen jarraipena egiteko, garraio-fase bakoitza egiteko, sortutako kostu guztien arrazoizkotasuna egiaztatzeko, benetako diru-sarreren adierazleek aurreikusitakoekin betetzen duten kontrolatzeko, etab. Erosi Kontabilitate Unibertsala. Sistemaren softwarea lan eraginkorra eta eraginkorra izateko!\nBezero-basearen mantentze osoa kontaktuak, bilerak eta ekitaldiak adieraziz, deskontuei eta bestelako ekitaldiei buruzko jakinarazpenak bidaliz.\nBezeroei eskaeraren egoerari eta betetzeei buruzko banakako jakinarazpenak bidaltzea, baita ordaindu beharraren abisuak ere.\nZorraren kudeaketa eta erregulazioa, bezeroen funtsak garaiz jasotzea, finantza defizit egoeraren prebentzioa.\nBezeroen eros-ahalmenaren analisia, batez besteko fakturaren txostena sortuz, baita lanaldi bakoitzeko finantza-errendimendua kontuan hartuta ere.\nSistemak salmenta-inbuturako marketin-tresnak ditu, egindako bidalketa-eskaintzen, harremanetan jarri diren bezeroen eta benetan egindako bidalketen adierazleak alderatzeko.\nArreta berezia ematen zaio negozioen itzuleraren finantza-adierazle garrantzitsuenak kontuan hartzeari, irabazien dinamika eta bere balizko balioak ebaluatzeari, errentagarritasuna eta garapen-aukerak aztertuz.\nKomenigarria da sail guztien interkonektatutako lana lan-plataforma bakarrean egitea, lan-prozedura eta prozesuen antolaketa batekin.\nEskaerak onespen elektronikoaren prozeduratik pasatzen dira, eta horrek garraioa nabarmen bizkortzen du.\nNominaren kontabilitatea pieza-lanaren eta ehunekoko soldataren kalkuluak automatizatuz egiten da, eta horrek akats kasuak ezabatzen laguntzen du.\nFinantza-aurreikuspen eraginkorra egiteko aukera zabalak, iraganeko aldietako estatistikak eta negozio-planen eraketa kontuan hartuta.\nGarraioan zehar bidalketa-bideak alda daitezke, beharrezkoa bada.\nLangileen errendimenduaren auditoria, lan-denboraren erabilera eta esleitutako zereginak betetzeko abiadura kontuan hartuta.\nSistemak edozein eranskin eransteko eta posta elektronikoz bidaltzeko aukera ematen du.\nProgramaren hainbat konfigurazio posible dira erakundearen baldintza eta barne prozesu guztiak betetzeko ezarpenen malgutasuna dela eta.\nJasotako diru-sarreren kontzeptuen testuinguruan kontabilizatzeak garapen-eremurik itxaropentsuenak identifikatzea ahalbidetzen du.


Herri Ondarea :: Erleentzako kaxak\nEztia beti goiko kaxatik ateraten dabe. Ez dira beheko gorputzaren altuera bardinekoak, horreek txikiagoak dira. Berak daukazan kaxak Modelo perfección edo langstroth dira, baina badagoz handiagoak be, Layensak, adibidez. Eta altzak media alza perfección motakoak daukaz.\nGoiko kaxan egiten daben eztia da eroan behar dabena plantara eztia aterateko. Behetik sekula ez da ateraten eztirik. Erlauntzetan gaixo bat euki ezkero, ez daukie baimendutako tratamenturik, ze danak dira antibiotikoak eta abar, eta ezin dabe holango produkturik erabili. Egin behar dana da gauzak garbi egiten ibili, erlauntza hori hainbat arinen kendu, desinfektau suagaz-edo, eta koadruak erre.


Eskola-jangeletarako baliabide gehiago eskatu ditugu Gasteizko Legebiltzarreko Hezkuntza batzordean | LAB SINDIKATUA\nZerbitzu Publikoak Eskuhartze eta gizartegintza Eskola-jangeletarako baliabide gehiago eskatu ditugu Gasteizko Legebiltzarreko Hezkuntza batzordean\nEskola-jangeletako gatazka dela eta, LABeko kide Andoni Alonsok agerraldia egin du, bideo konferentziaren bitartez, Gasteizko Legebiltzarreko Hezkuntza batzordean.\nAndoni Alonsok azaldutakoaren arabera, “aurreko ikasturtearen amaieratik, bagenekien honen hasiera zaila izango zela eta hala izan da. Ikasturtea hasi baino egun batzuk lehenago, ez genekien jangelak irekita egongo ote ziren, eta eskola-garraioko zerbitzua emango ote zen, zer gertatuko zen sektoreko milaka langileekin, antolakuntza, protokoloak, eta Eusko Jaurlaritzak zer jarrera izango zuen guzti honetan. Gaur egun, honela defini dezakegu: inprobisazioa eta aldebakartasuna”.\nIkasturtearen hasierari, jangelen antolaketari eta eskola-garraioari buruz hitz egiteko Hezkuntza Sailari behin baino gehiagotan bilerak eskatu ondoren, erantzuna ezezkoa izan da une oro, duela bi aste arte, eta hiru eguneko grebarako deia egin ondoren, grebaren lehen egunaren aurreko egunean bildu ginela.\nLABeko kidearen hitzetan, “jangelen antolaketari, jarduera-protokoloei, kontingentzia-planei eta abarri buruzko informazio guztia komunikabideen bidez edo Hezkuntza Sailaren web orriaren bidez jakin dugu. Eta ziurtatzen dut ez egungo ez aurreko Gobernuko kiderik ez dela gurekin harremanetan jarri. Dena izan da eta izaten jarraitzen du nik diodalako eta kito. Izan ere, LABek, 2019-2020 ikasturtea amaitu baino lehen, bilera telematiko bat egin zuen Olatz Garamendi Administrazio eta Zerbitzuko aurreko sailburuordearekin eta Amaia Jauregiberri Kudeaketa Ekonomikoko zuzendariarekin. Haiek hitza eman ziguten sektoreko langileen ordezkariekin bilduko zirela berriro, baina ez zen halakorik gertatu”.\nSektore hau nagusiki emakumezkoa da, egunean batez beste 2 orduko kontratuak eta soldata irrigarriak dituztenak, eta enplegu-aniztasunera behartuta dau soldata duin bat lortzen saiatzeko. Era berean, gaur egun, aldizkako langile finko batzuk ez daude lanean; are gehiago, bi enpresa daude bi ERTE aurkeztu dituztenak, orain arte ezinezkoa izan delako langile horiek birkokatzea.\nGalderak bota ditu Andoni Alonsok bere agerraldian: “Ba al zenekiten enpresa bat azpikontratatzen ari dela eskola publikoetako jangeletako langileen kontratazioa ETT baten bidez aldizkako langile finkoak egin behar ez izateko? Indarreko baldintza- agiriek argi uzten dute zerbitzuaren enpresa esleipendunak ezin duela langileen kontratazioa azpikontratatu; are gehiago, lote bakoitzeko, enpresek lan-poltsa bat izan behar dute, lotera atxikitako langileen %15 edo gehiago biltzen dituena. Ba al zenekiten eskola batzuek ikasle bekadunei eta garraiatuei bakarrik eskaini dietela jangela zerbitzua? Ba al zenekiten Gasteizen DBHko 4 ikastetxek ez dutela aurten jangela-zerbitzurik emango? Ba al zenekiten eskola batzuek jangelako ordutegia murriztu dutela? Ba al zenekiten txandaren eta txandaren artean garbiketa, desinfekzioa eta airea egin behar direla, eta denbora hori kendu egiten zaiela ikasleei bazkaltzeko?”.\nHorrenbestez, eskola jangela segurua eta kalitatezkoa eskatzen amaitu du bere hitzartzea, eta horretarako baliabide gehiago ezinbestekoak direla aldarrikatu du Andoni Alonsok; hots, erratioen jaitsiera, langile gehiago eta lanaldiaren igoera.


Hezitzeko ardura eta lan banaketa – Guraso.eus\n2016-05-11\tItziar Bartolome\tIruzkinik ez\niItziar Bartolomek 2010. urtean idatzitako kolaborazio artikulua\n“Hezitzea lana da”, “Ardura haundia da!”, bezelako esaldiak entzuten dira heziketaz mintzo garenean. Gaian kokatu asmoz, haur eta gazteen heziketan parte hartzen duten eremu ezberdinak aurkeztuko ditugu lehenik. Eremuak sakabanatuta azalduko ditugun arren, errealitatean hauek elkarren artean nahasirik eta korapilaturik bizi dira. Hiru dira aipatutako eremu nagusi horiek:\nEskola (hezkuntza formala deritzona): Hiru eremuetatik balore handiena ematen zaion esparrua. Etorkizunerako heziko gaituena, lan bat izateko, “kulturaduna” izateko, pertsona bezela hezteko…\nBeste esparru garrantzitsu bat eskolaz kanpoko jarduera hezitzaileek osatzen duten da; hau da, udalekuak, estraeskolarrak, musika eta hizkuntza akademiak, kirol jarduerak, ludotekak, klase partikularrak… (hezkuntza ez formala deritzona). Azken urteetan esparru honek gorakada nabarmena izan du haur eta helduen bizitzan. Gero eta gehiago dira jolasteko eta aspertzeko denborarik ez duten haur eta nagusiak ajenda beteta dagoelako.\nEta azkenik, hezkuntzaren eremu informala; familia, laguntaldea, kalea, telebista… Planifikazio eta programazio sistematikorik izan ez arren, pertsonaren izakera eta garapenean garrantzi handiena duen esparrua da. Afektiboki espaziorik esanguratsuena denez, bertan ikasitakoak pisu haundia hartzen du pertsonaren heziketan.\nHiru esparru hauen artean hezitzen dira egungo haur eta nerabeak. Azter dezagun ze funtzio betetzen duen bakoitzak:\nESKOLA: Eskola eredu ezberdinak daude eta ezin dira denak saku berean sartu. Eskola batzuek afektibitatea, erritmo pertsonala, baloreak, autonomia edo eta sormena garatzea lehenesten badute ere, orokorrean, eskola gehienak, adimen mailan zentratzen direla esan daiteke. Kurrikulumean jasota dauden edukiak transmititzea da helburu nagusia. Nahiz eta legez, derrigorrezko eskolaratze garaia 6-16 urte bitartekoa izan, haur gehienak 2 urterekin eskolaratzen dira, gaur egun. Eskolaratze goiztiarraren zergaitien artean hauek dira aipatuenak:\nEskolaratzeak haurrai ekarriko dizkion onurak asko baloratzea.\nGurasoa(k) lanera joan beharra eta haurra zaintzeko denborarik ez izatea.\nBeste haurrekin egotea komeni dela eta etxean/parkean haurrik ez dagoenez…\nEskolara ez eramatea gaizki ikusia dago, gero ez duelakoan besteen maila emango.\nDenek egiten dutelako.\nBi urterekin eskolaratzea derrigorrezkoa dela uste dutelako.\nESKOLAZ KANPOKO HEZKUNTZA: Oso eremu zabala eta anitza da hau ere. Aukera ezberdinak eskeintzen dira, beti ere helburu hezitzaile bat izanik; baloreen lanketara zuzenduta daude batzuk, beste batzuk hizkuntz gaitasunetara, besteak trebezia artistikoak garatzera, kirolean trebatzera… Egun, aisialdia ere, KONTSUMOGAI bihurtu da. Haur eta nerabeak aukeratutako ekintzak direnean dimentsio gozagarria dute, baina derrigortuak direnean, haurrarentzako lan bat gehiago izango da. Zeintzuk dira baina, gurasoen jarrera hau bultzatzen duten arrazoi nagusiak?\nHaurrak zaletasun bat aurkitzeko saiakeran laguntzea.\nHaurraren behar fisiko, psikiko edo sozial bat asetzea.\nGero eta gauza gehiagotan apuntatu, gehiago ikasiko du eta haurra etorkizunerako prestatua egongo dela uste da.\nBestalde, jolas libre eta autonomoa “ezer ez” egitearekin parekatzen da. Jolas librearen funtzio hezitzailea ez da ezagutzen, eta are gutxiago baloratzen.\nKalean lasaiki jolasteko espazioak gutxitu egin dira herri gehienetan, eta jarduera hauetan haurrak zainduak daude.\nGurasoa(k) lanerako, errekadutarako edo eta beraien aisialdirako denbora izateko, haurra nonbaiten “apuntatzeko” joera hazi egin da.\nFAMILIA-gurasoa(k): Haurraren behar guztiak asetzeko ardura duen ingurunea da. Haurra hezteko oinarrizko esparrua da, baina gero eta denbora tarte txikiagoa du. Egungo guraso askok bizi duen lan erritmoa dela eta, haurraren heziketan ainbat eragilek parte hartzen dute modu sistematikoan. Aiton-amonei, eskolari, telebistari eta eskolaz kanpoko ekintzei pasa zaie, ein haundi batean, haurra heztearen ardura eta lana. Gauzak horrela, haur eta gurasoen eskubideak ez dira bermatzen. Duela bi belaunaldi haurra langilea zen, etxeko lanetan laguntzen zuen eta txikitatik lan egitera behartuta zegoen. Orain, kontsumozale eta kontsumogai bihurtzen ari da aldi berean. Egungo sisteman bere leku berria, hori da.\nHaurrek “denetarik daukatela” esaten da, baina funtsean, oinarrizko eskubide batzuk galtzen ari dira. Adibidez, oso esanguratsua da haurra gaixo dagoenean suertatzen ari diren egoerak. Demagun hiru urteko haurra gaixo dagoela. Gurasoak ez badauka haurra norekin utzi, gerta daiteke, botika eman eta eskolara eramatea! Haurra etxean lasai sendatzeko tarte baliotsua ere, galtzen ari da.\nEzinbestekoa da guraso, haur eta hezitzaileen arteko komunikazioa eta elkarlana (irakasle, begirale, aiton-amona…) berreskuratzea. Indibidualtasunerako joerak, inkomunikazioa ere eragin du, haurren kalterako. Inguru hurbilean ohikoak dira hezitzaileen arteko purrustadak. Pilota pareko teilatura bota eta aurrera egiten da, sarritan. Guraso, haur, irakasle zein begiraleen arteko komunikaziorako tartea, jarrera eta denbora somatzen dira faltan.\nHaurra heztea zaila dela ezin uka. Baina eginez ikasten da eta motibagarria da norberaren berreziketa prozesua aktibatzen duelako gainera! Gurasoa/ek (eta haurrek, batzutan) erabakitzen du/te beste hezkuntza eremuetaran zenbat eta noraino sartu. Eragileek heziketan parte hartzea ezinbestekoa da eta ardura hori konpartitzea aberasgarria da.\nHemen aipatutakoa lagin txiki bat da, errealitatea askoz aberatsagoa dela ezin uka. Adibidez , haurra herri txiki, ertain edo hiri batean bizitzeak ere baldintzatzen du aurrez aipatutako guztia. Eta badira era guztietako bizipenak hemen azaldutakoez gain. Baina badaukat, gero eta gehiago, iparra galdu dugunaren sentsazioa.\nUste dut gurasoei eta hezitzaile guztioi, badagokigula hausnartzea eta ekintzara pasatzea. Gaia konplexua da eta guztien parte hartzea eskatzen du. Ditxosozko “kontziliazioa” -ren izenean, egin dezagun haurren eskubideen zerrendatxo bat eta has gaitezen ardurak betetzeko behar dugun denbora bilatzen, lan tokian, familian, eskolan, aisialdian, auzoan..\nIruzkinik ez "Hezitzeko ardura eta lan banaketa"


Iraunkortasunaren kulturak Bizkaian izan duen aurrerapenari buruzko pertzepzioa - Bizkaia 21\nIraunkortasunaren kulturak bizkaian izan duen aurrerapenari buruz herritarrek duten pertzepzioa.\n2010ean egindako lehenengo ikerketa honetan, iraunkortasuna eta garapen iraunkorra bezalako kontzeptuei buruz bizkaitarrek duten iritzia aztertu zen. Beraien balorazio eta kezkak biltzeaz gain, Foru Aldundiak alor honetan egindakoari buruzko iritzia eta beraien gogobetetze-maila aztertu ziren.\nBiztanleriaren lehen mahaiaren helburu nagusien xehekapena.\nHelburuei buruzko agiria (112 KB)\nBiztanleriaren lehen mahaiaren ondorio nagusien xehekapena.\nOndorioei buruzko agiria (198 KB)\nBiztanleriak iraunkortasun-kulturaren aurrerabidea nola ikusten duenari buruzko azterlaneko emaitzak jaso dituen txostenaren laburpena.\nLaburpen-txostena (523 KB)\nBiztanleriak, oro har, iraunkortasun-kulturaren aurrerabidea nola ikusten duenari buruzko azterlaneko emaitzak jaso dituen txostena.\nEmaitzei buruzko txostena (3.840 KB)


Egunkaria auzia TB|\nHamar urte geure burua defendatzen\nLuzea bezain trinkoa\nZauriak ixteko ukendua\nDuela hamar urte 'Euskaldunon Egunkaria' itxi zutela gogoratu dute Martin Ugalde kultur parkean eginiko ekitaldi batean. Auzi ekonomikoa zabalik dagoela gogorarazi dute, eta zortzi lagun auzipetuta daudela.\nEragile politiko eta sozial ugari bildu da Martin Ugalde kultur parkean, hamar urte geroago ere babesa eta elkartasuna adieraztera.\n'Egunkaria'-ren itxierak hamar urte. Erreakzioak\nCarlos Garaikoetxea, Joseba Egibar, Joseba Alvarez, I�aki Soto.\n'Egunkaria' itxi eta zortzi hilabetera, bigarren operazioa diseinatu zuten Espainiako Auzitegi Nazionaleko Juan del Olmo epaileak eta Guardia Zibilak. Haren ondorio da oraindik irekita dagoen auzi ekonomikoa.\nInozentzia baino ez zuten eten\nGaur hamar urte eman zuten 'Egunkaria'-ren aurkako kolpea. Urteurrenaren harira egindako mahai inguruan kontatu dute bizi izandakoa protagonistetako hiruk: inozentzia galdu zuten, baina euskarazko egunkariak aurrera segitzen du.\nDenborak ez du ahaztu\nKultur, kirol eta gizarte arloko hainbat lagunek nabarmendu dute zauriak bere horretan jarraitzen duela, 'Euskaldunon Egunkaria' itxi zutenetik hamar urte betetzear direnean.\nKataluniatik iritsi zen beroa\nZabaldu behar zen 'Egunkaria'-ren itxieraren oihartzuna: Europak jakin behar zuen zer pasatu zen Batasuneko kide den estatu batean. Nazio txikienek eman zuten babes handiena; batez ere, Herrialde Katalanek.\nOraindik ere ari du\n'Egunkaria, hamar urte geroago'\nETB1ek 'Euskaldunon Egunkaria'-ren itxierari buruzko dokumental bat estreinatuko du datorren asteazkenean.\nHerritarren lan nekaezina\nHerri eta hiriburu gehienetan sortu ziren 'Egunkaria'-ren aldeko herri batzordeak. Denetariko ekitaldiak antolatu zituzten, kazeta itxi izana salatzeko eta proiektu berrirako dirua eta babesa lortzeko.\nBerehalakoa, irmoa eta zabala\nElkartasun uholde ikaragarria eragin zuen 'Euskaldunon Egunkaria'-ren itxierak. Otsailaren 22an egin zen manifestazioa izan zen uholde horren adierazpenik jendetsuena eta esanguratsuena.\nArmaz josita geunden\nLuis Karlos Garcia\n1 2 3 ... 15 16 17 Hurrengoak »\tEpaia PDFn (2010-04-12)\nEgunkaria 1990-2003 (argazki sorta)\nEgunkaria-ren 3. Jaia, Donostiako Belodromoan, 1993ko abenduan\nEpaiketako gastuetarako kontuak\nEgunkariaren Alde Kultur Elkartea


WOWOW-eko kromo bainugelako txorrota kirten bakarreko kromoak gainezkatutako pop-up tapoia dakar. Pop-up tapoi honek batasun bat osatzen du zure bainugelako txorrota helduleku bakarrarekin, sukaldeko dekorazioan are eragin handiagoa izateko. Pop-up drainatze tapoi hau prentsa bakarrarekin erraz funtziona daiteke. Funtzionatzeko presio pixka bat besterik ez du behar. Diseinu praktikoa duenez, ura komuneko konketatik azkar eta isilik isuri dezake.\nUr emariaren funtzionamendu egokia\nDiseinu bakarra eta dotorea\nErrendimendu handiko materialak\nEgin ezazu zuk zeuk instalatzeko kit-a\nSKU: 2321501C Kategoriak: Esku bakarreko komuneko txorrotak, Komunetako txorrotak Tags: akabera leunduta, komuneko txorrota, Bakarreko heldulekua


Lauburuk zerua ukitu du Guadalajaran (1-3) - Lauburuke\nLauburuk zerua ukitu du Guadalajaran (1-3)\nAinhoa2018-05-13T22:43:19+00:002018.05.13 |Tags: 2.B Nazionala, lauburu|\nBere historia emankorrean lehenengo aldia izango da Lauburu K.E. Ibarraren izena Errege Koparen aurreneko errondaren zozketan egongo dela. Lehenengo eta Bigarren Mailako talde guztiak parte hartuko duten torneoan egoteko saria iraila aldean jasoko du Lauburuk. Alfredo Hualderenak porrota bakarreko eta aurkarien jazarpen gogorreko bigarren itzuli baten ostean lortu duten harrapakina izan da. Hori baino garrantzitsuagoa, hala ere, neurri batean behintzat, klubari merezi duen postua itzultzearen lorpena da.\nGuzti hau atzoko partidaren ostean etorri zen, moratuek, atzokoan zuriz, ezer jokatzekorik ez eta umiltasunez jolastu zuen aurkari handi bat gainditu ondoren. Ibartarrak Guadalajara determinazio handiz garaitu zuten, intentsitate eta kontzentrazioarekin, atzoko eguna egutegian gorriz markatuta zegoela erakutsiz. Hasieratik egon zen Lauburu bertakoek baino sendoago. Bi taldeak defentsa beren atetik urrun egiten zuten, baina ibartarrak ziren aurkariaren irteera estutzen zutenak, eta lehenbiziko aukerak bisitarien aldera erortzea eragin zuen horrek.\nBederatzigarren minutuan ezarri zuten abantaila ibartarrak markagailuan. Andoni Carlosenak baloi bat ostu zuen tokiko areatik hurbil eta Javier goitik gainditu zuen. Ezkaroztarrak arazo fisikoak ditu, baina hala ere saio bikaina burutu zuen atzokoan, moratuen hiru goletan partehartze aktiboa izan baitzuen, horietako bi markatuz eta hirugarrenaren asistentzia eginez.\nBertakoek berregiten saiatu ziren, urruneko jaurtiketen bidez arriskuak sortzen. Peñak trebeziaz alderatu zituen saiakerak izan ziren. Eta arrisku gehien sortzen jarraitzen zutenak bisitariak ziren, eta gehiago asmatu izan bazuten, atsedenaldiaren aurretik errenta handiagoa lortuko zuten.\nBertako entrenatzaileak dinamika hau bosteko jokoarekin iraultzeko saiakera egin zuen, lehenbiziko denbora amaitzeko 8 minutu falta zirela. Ez zitzaion oso ongi atera, sortutako aukerei dagokionez, baina gutxienez ibartarren nagusitasuna desegitea lortu zuten.\nGuadalajara laukoarekin jokatzera itzuli zenean iritsi zen berdinketa, Laubururen zoritxarreko jokaldi batean. Lehenengo zatia amaitzeko bi minutu falta zirela, bisitarien eraso bat errebotean kantxa erdiraino iritsi zen jaurtiketa batean amaitu zen, eta erasoan bakarrik geratu zen Luisi erori zitzaion. Jokalari honek baloia kontrolatu eta Peña azpitik gainditu zuen berdinketa ezarriz. Emaitza honekin iritsi ziren atsedenaldira.\nAldageletatik bueltan, ibartarrak martxa bat gehiago zutela erakusten zuten. Intentsitate puntu horrek Alfredoren mutilei baloia ostea ahalbidetzen zien Ivanen atean arriskuak sortuz. Oihan eta Javi saldise Lauburu berriro abantaila egoeran jartzeko zorian egon ziren, baina lehenengoak ezin izan zuen bere errematea zehaztu atezaina irteeran driblatu ostean, eta bigarrenak kornerretik egindako jaurtiketa bortitzak berriz, langa jo zuen.\n1-2koa 25. minutuan iritsi zen. Bandako sake batean tokiko area inguruan, baloia Andoni Carlosenari iritsi zitzaion eta eskuineko oinarekin egindako erremate batekin Ivanen atean sartu zuen defentsako jokalari bat jo ostean. Laubururen nagusitasun hori markagailuan islatzea ongi etorri zen. Atean Peñak eusten zituela, moratuek partiduaren bila joan ziren, gauzatu ez ziren hainbat aukera sortuz.\nBertakoek berriz, partiduan sartuta jarraitu zuten eta 9 minutu falta zirela entrenatzaileak berriro atezain jokalaria atera zuen. Baloia kanpotik mugituaz, tokikoek arrisku egoera asko sortu zituzten 10 metroetatik. Peñak lan bikaina egin zuen orduan, kostata lortutako errenta hori mantentzen jarraitzeko.\nBost minutu falta zirela iritsi zen azken 1-3koa, berriro estrategia jokaldi batean. Andoni Carlosena lehenengo zutoinean jarri zen baloia jaso eta Javi Saldiseri atzean uzteko, eta honek bigarren zutoinean markatu zuen. Guadalajarakoek bosteko jokoarekin saiatzen jarraitu zuten, amaitzeko bi minutu falta ziren arte. Ibarrako defensa indartu zela eta baloiak osten hasi zela ikusita etsi zuten unea izan zen.\nNorgehiagoka honela amaitu zen, moratuek pozarren egindako lan bikainagatik, baina beste emaitzak jakin arte pozari eutsiz. Zierbenak galdu zuela jakin zutenean askatu zuten beren poza, horrek hirugarren postua ziurtatua zutela esan nahi baitzuen. Orduan jabetu ziren ibartarrak, lortutakoaz. Helburu bera zuten talde asko dauden multzo batean, Zierbena edota Segorbe bezalako entitate handiko aurkariak gainditu dituzte. Orain datorren asteko erronkari aurre egitea besterik ez zaie geratzen; bigarren postua dago jokoan, egun San Juanek betetzen duena, hain zuzen, puntu bateko aldearekin. Ez da erraza izango, aurkaria Zaragozako Colo Colo izango baita, pasa den jardunaldiaz geroztik ligako txapeldun dotorea. Denboraldi bikain honetarako sari hoberik ezin da imajinatu, lehenengo eta hirugarren sailkatuen arteko norgehiagoka. Moratuen afizioan konfiantza dugu eta ziur gaude Belabietara etorriko direla taldearekin eta areto futbolaren festa eder honekin gozatzera.\nESCUELAS CIUDAD DE GUADALAJARA F.S.: Javier, Alvaro, Iván, Carlos eta Miguel Angel. Cristian, Luis (1), Miguel, Jonathan, Andrés, Alberto eta Ivanek ere, jolastu zuten.\nLAUBURU K.E. IBARRA: Peña, Andoni Agirrezabala, Andoni Carlosena (2), Javi Saldise (1) eta Igor Echarri. Aitzol, Dani, Oihan, Garmen eta Zumetak ere, jolastu zuten.\nTXARTEL HORIAK: Igor Echarri (LAUBURU K.E.).\n0-1 MIN 9 Andoni Carlosena\n1-1 MIN 18 Luis\n1-2 MIN 25 Andoni Carlosena\n1-3 MIN 35 Javi Saldise\nAitor, García Núñez (Gaztela Mantxako Komitea)\nVíctor A., Peinado Martínez (Gaztela Mantxako Komitea)\nDavid, Merencio Valle (Gaztela Mantxako Komitea)\nBurgosen irabaztea eragotzi zien Laubururi (4-4)\nLiga ondo berrartu nahiko du Lauburuk kantxa zail honetan


2020ko zerbitzuen balantzea egin du Barakaldoko Erasoen Aurkako Mahaiak - Deia\ndeia.eus 05.02.2021 | 12:39\nBARAKALDO. Barakaldoko Udaleko Erasoen Aurkako Mahaiak 2020an eskainitako zerbitzuei buruzko balantzea egin du asteazken arratsaldean. Honako hau indarkeria matxista eta sexista jasaten duten emakumeei ematen zaien arretari buruzko lehenengo kontu-ematea izan da.\nEmakume Arlora indarkeria matxista nahiz sexista baten karietara datozen emakumeei eskaintzen zaizkien baliabideen bitartez 2020 urtean eman diren arretak izan ditu ardatz bilantzak. Horrela, bada, 203 emakumeri eman zitzaien arreta iaz Arreta Psikologikorako Zerbitzu Integralean, bertan eskaintzen diren banakako nahiz taldeko terapietan, hausnarketa taldeetan, norberaren autonomiarako tailerretan eta adingabeentzako ongizate psikosozialeko gunean.\nHorrez gainera, 135 emakume bideratu zituzten udal barakaldarreko aholkularitza juridikoko zerbitzura, sexu-askatasunaren, indarkeria matxistaren eta bestelakoen aurkako delituei buruzko familia, lan eta zigor zuzenbidearen arloko aholkularitza jaso zezaten. Bestalde, 2020 urtean, 24 emakumek eta 18 adingabek erabili dute Emakumeen Harrera Etxea.\nCovid-19k eragindako pandemiak eta haren ondoriozko konfinamendu aginduak emakume asko behartu zituen beren erasotzaileekin 24 orduz bizitzera. Hortaz jabetutakoan, Emakume Arloak herritar guztiei zuzendutako kontzientziatze kanpaina bat jarri zuen abian, indarkeria matxista kasuren bat susmatzekotan salatua izan zedin, horren gogorrak ziren hil horietan bakarrik ez zeudela sentiarazteko emakumeei.\nNahiz eta pandemiaren kariaz urte atipikoa izan den 2020koa, prebentzio programei eutsi die Emakume Arloak, hala nola, Berdintasunena hezi genero indarkeriari aurrea hartzeko programari bai eta indarkeriari buruzko emakumeei zuzendutako tailerrei eta autodefentsarako eskolei ere. Azkenik, III. Berdintasun Planari buruzko diagnostikoa egin zen 2020an, eta hasiak dira tramiteak egiten ekitaldi honetan modu parte-hartzailean garatuko den IV. Berdintasun Plana abian jartzeko.\n9 ALDIZ AKTIBATU DA PROTOKOLOA\nAzken urte honetan, 74 komunikazio izan ditu Emakume Aroak hirian gertatutako indarkeria matxista edo sexistarekin zerikusia duten kasuei jarraipena egiteko. Joan den urrian hasi zen jardunean oraingo Erasoen Aurkako Mahaia modu ofizialean. Hala ere, 2020an zazpi aldiz aktibatu zuten erantzun publikoa elkarte feminista eta emakume talde barakaldarrek. Zehazki, urtarrilaren 28an, martxoaren 20an, ekainaren 17an, uztailaren 26an, abuztuaren 16an, irailaren 25ean, urriaren 30ean, azaroaren 2an eta abenduaren 28 salatu ziren indarkeria sexista kasuak; azken horretan, ordea, emakumeak ez zuen baimenik eman Erantzun Publikorako Protokoloa aktiba zedin.\nErantzun Publikorako Protokoloak berak jasotzen du genero nahiz etxeko indarkeria ororen erantzun publikoa azaroaren 25ean gauzatuko dela, Emakumeenganako Indarkeriaren aurkako Egunean egiten diren egintzetan.\nArgi eta garbi ezartzen du protokoloak, era berean, biktimaren baimenik gabe ez dela inolako erantzun publikorik aktibatuko, erasoa jasan duen emakumearen beren-beregiko erabakia aintzat hartuz. Horrela jokatu da azken hilotan gertatutako azken bi erasoetan, zeintzuetan erasotzaileen atxiloketak ezagutzera eman arren, emakumeek ez zuten eman adierazpen publikoa egiteko baimenik. "Udalak argi du ez dagoela eraso bat ere erantzunik gabe uzterik. Baina horren gainetik dago erasoa jasan duten emakumeekiko errespetua eta haiek hartutako erabakien onarpena, gaitz horretatik askatzen lagunduko dieten pausuak eman ditzaten sostengua, ulermena eta laguntza behar baitute", adierazi du Emakume Arloko zinegotzi Rakel Olallak. "Emakumeak ez badu egintza publikorik egin dadin nahi, ezta sikiera gaitzesteko elkarretaratze bat ere, gure betebeharra erabaki hori aintzat hartzea da. Horrela dago jasota erantzun publikorako protokoloan, eta horrela jokatu dugu emakumeek protokoloa aktibatzerik izan nahi ez duten azken kasu bietan", azpimarratu du.\nAGIRI BIZIA ETA BERRISKUTEKO MODUKOA\nAzkenik, elkarte feministen, emakume taldeen eta udal talde politikoen ekarpenak ezagutu eta biltzeko aukera ere eman zuen Erasoen Aurkako Mahaiaren batzarrak. "Abian jarri berri dugu protokoloa, baina dokumentua bizia eta berrikusteko modukoa da; ekarpenak bilduz eta adostuz ernamuindu eta gauzatu zen dokumentua, eta bide horretatik garatzea nahi dugu", adierazi du Rakel Olallak, bide batez partaide guztiei eskertuz indarkeria matxistaren gaitza desagerrarazteko erakusten duten interesa eta dedikazioa.\nHorregatik, Protokoloa prestatu ondoren, eztabaida-saioak egingo dira hausnarketa prozesuak eragiteko eta horien bitartez Mahaiko partaideak gai horretan gaitzeko, gerta litezkeen kasuak udalaren errealitatera egokituak izan daitezen, eta eraginkorra, horiei eman beharreko erantzuna.


Chalosse (okzitanieraz: Shalòssa) Okzitaniako lurralde historikoa da, Aturri eta Bearno artean dagoena. Landetan kokaturik, egungo Akize, Montfort-en-Chalosse, Pomarez, Hagetmau, Saint-Sever, Montaut eta Amou udalerri nagusiak ditu. Mendebaldean Pays d'Orthe, iparraldean Grande-Lande eta Pays de Marsan eta ekialdean Tursan ditu.\nChalosse (okzitanieraz: Shalòssa) Okzitaniako lurralde historikoa da, Aturri eta Bearno artean dagoena. Landetan kokaturik, egungo Akize, Montfort-en-Chalosse, Pomarez, Hagetmau, Saint-Sever, Montaut eta Amou udalerri nagusiak ditu. Mendebaldean Pays d'Orthe, iparraldean Grande-Lande eta Pays de Marsan eta ekialdean Tursan ditu. (eu)


Eneko Calle García | Revista Pueblos\nTodas las entradas de: Eneko Calle García\n(Eusk) Latinoamerikako eskuinaren altxamendu erreakzionarioa eta Venezuelako kasua\nLuismi Uharte Pozas, 26 de febrero de 2018 Eneko Calle García\tDeja un comentario\nTestuinguru berria. Azken boladan, Latinoamerikako hainbat gobernu aurrerakoi eta, batez ere, herri klaseak pairatzen ari dira bertako eskuinaren altxamendu erreakzionarioa, intentsitate ezberdinekoa lekuaren arabera. Hori posiblea izan da zenbait aldagai uztartu baitira testuinguru berri bat sorrarazteko.\n(Eusk) Maskilu, Arratia-Nerbioiko Kontserbak\nRevista Pueblos, 22 de febrero de 2018 Eneko Calle García\tDeja un comentario\nArratia eta Nerbioi eskualdeetako nekazari txiki agroekologiko txikiok produzitzen ditugun fruituak eta barazkiak eraldatzeko helburua duen artisau-kontserbagileen kolektiboa da Maskilu.\n(Eusk) Jule Goikoetxea, EHUko irakaslea: “Ezkerrak estatuarekiko, boterearekiko eta domestikazioarekiko diskurtsoa zeharo aldatu behar du, bestela eskumak irabazten jarraituko du”\nEneko Calle García, 16 de febrero de 2018 Eneko Calle García\tDeja un comentario\nJule Goikoetxea Mentxaka (Donostia, Gipuzkoa) filosofia, kazetaritza eta zientzia politikoak ikasi zituen Cambridgko eta Euskal Herriko Unibertsitatean (EHU). Azken hamarkadan ikertzaile gisa ibila da Europako eta Kanadako unibertsitateetan. Gaur egun, ikertzaile eta irakaslea da EHUn, baina ezaguna da bere ekoizpen teoriko eta literarioengatik eta hedabideetan egiten dituen kolaborazioengatik, esaterako Berrian eta EITBn. Pasa den azaroan berarekin izan ginen Donostiako Elkar Aretoan bere azkenengo liburuaren aurkezpenean: "Demokraziaren pribatizazioa".\n(Eusk) Goiener, energia berriztagarria sortzeko kooperatiba\nRevista Pueblos, 14 de febrero de 2018 Eneko Calle García\tDeja un comentario\nGoiener S.Coop. 2012an Ordizian sortutako irabazi asmorik gabeko kooperatiba herritar bat da eta energia % 100 berriztagarria sortu eta kontsumitzeko eratu zen.\n(Eusk) Elikadura osasuntsua\nAinara Aduriz Azpiazu, 01 de febrero de 2018 Eneko Calle García\tDeja un comentario\nAinara Azpiazu Adurizek, Herriak #01 aldizkarirako egindako ilustrazioa.\n(Eusk) Desazkundea eta Bizitze Ona Sarearen ibilbide kolektiboa\nSandra Férnandez Cebrián eta Maite Ezquerro Sáenz, 30 de enero de 2018 Eneko Calle García\tDeja un comentario\n“Hedatzen ari den ekonomia baten ondasunek eta zerbitzuek laguntzen dute gizakien ongizatea hobetzen, baina neurri batean soilik. Hortik aurrera, hazkundeari lotutako gizarte- eta ingurumen-kostuen eragina hain da handia, ezen ongizate-maila murrizten baita (…), gizakien ongizateari laguntzeari utzi eta kaltegarri bihurtzen da. Hori dela eta, ezinbestekoa da garapen-eredua aldatzea: ekoizteko, kontsumitzeko, lan egiteko, bizitzeko... beste modu bat”. (Jorge Riechman)\nEconomía y urbanismo en Madrid 09/08/2018


“Pertsona irisgarrientzako” formazio-saioak Gorabide eta BBK erakundeen eskutik . Deia, Noticias de Bizkaia\nekainaren 11an, 11.00etan\n“Pertsona irisgarrientzako” formazio-saioak Gorabide eta BBK erakundeen eskutik\nDatorren astelehenean museoak 2017–18 ikasturteko Artea ikasbide egitarauaren 21. edizioa aurkeztuko du Guggenheim Museoan\n2018(e)ko ekainaren 8a, ostirala - 11:27etan eguneratua\nDesgaitasun intelektuala duten hiru pertsonak Guggenheim Bilbao Museoko bisitarien arreta-zerbitzuko langileei eskainitako bi formazio-saioetan azkena emango dute\nBILBAO. Desgaitasun intelektuala duten hiru pertsonak Guggenheim Bilbao Museoko bisitarien arreta zerbitzuko langileei eskainitako bi formakuntza saioetako azkena emango dute datorren astelehenean, ekainaren 11an, 11.00etan, Gorabide adimen desgaitasuna duten Bizkaiko elkarteak eta BBK-k antolatuta.\nSaiootan, adimen desgaitasuna duten pertsonek izan ditzaketen zailtasunak ezagutu dituzte museoko bisitarien arreta zerbitzuko eta dendako langileek, eta pertsona horiei arreta eskaintzeko jarrera irisgarriak landu dituzte.\nGuggenheim Bilbao Museoak jakinarazi duenez, Gorabidek eta BBK-k bultzatutako ekimen honekin bat egin duen lehen erakundea izan da. Datozen hilabeteetan, "pertsona irisgarrientzako" formakuntza saioak beste hainbat erakundetan egingo dituzte, hala nola Bizkaiko Foru Aldundian, Metro Bilbaon edo Bilboko Itsasadarra Itsas Museoan.\nEkimen honen bidez, Guggenheim Bilbao Museoak beste urrats bat eman du hartzen dituen artelanak, eta eskaintzen dituen zerbitzu eta jarduerak bisitari guztientzat irisgarri izan daitezen bermatzeko bidean.\nARTEA IKASBIDE PROGRAMAREN 21 URTE\nDatorren astelehenean, ekainaren 11an Guggenheim Bilbao Museoak 2017–18 ikasturteko Artea ikasbide egitarauaren erakusketa aurkeztuko du;programak 21. edizioa du hau.\nErakusketa Eusko Jaurlaritzaren Hezkuntza Sailaren lankidetzarekin eta BBKren babesarekin antolatu da, eta hezkuntza gunean ikusgai jarri dira Euskal Autonomia Erkidegoko sei ikastetxetako 140 ikasleren lanak.\nGainera, parte hartu duten 140 ikaslek, artistak, irakasleak eta Museoko hezitzaileak egongo dira bertan.


Jesus Zaballos alkatearen eta festetako zinegotziaren presentzian, Aitor Salegik, Sasoeta Sasoian elkartearen izenean, azaldu zuen auzoan Apirileko Feria ospatzeko ideia auzotarren proposamen gisa sortu zela. Eskerrak eman nahi izan zizkien udalari, hark jarriko baitu beharrezko azpiegitura, Semblante Andaluz elkarteari, parte-hartze nabarmena izango baitu bertan, eta auzoko denda eta tabernei, ebentuarekin kolaboratu baitute.\nApirileko Feria hilaren 13an ostiralarekin hasiko da, 19:00etan, ostirintxo batekin (ostiraleko pintxo-potea). 21:00etan argi-piztea izango da, ondoren Amaia Gonzálezek jardungo duelarik. 21:30ean musika-emanaldi batek girotuko du plaza.\nLarunbatean 12:30ean hasiko da, Duende eta Gitanillas del Alba taldeen emanaldiarekin. 13:00etan Arrikitaun dantza dibertigarriaren tailer bat egingo da. Giroa pitin bat lasaitzeko, 13:30ean rebujitoaren eta urdaiazpiko-moztailearen unea izango da (1,50 €). 14:30ean, bazkari herrikoia paellarekin (txartelen salmenta taberna hauetan: Also, Txindoki, Buggi, Mostatxo, Aita Mari, 2KN eta Bagri).\nLarunbateko arratsalde partean, 17:00etan, musika eta dantza hasiko dira plazan. 17.30ean, haurrentzako txokolatada, eta ordu berean, Semblante Andaluzeko koruaren emanaldia auzoan barrena. Jaizkibel plazara itzulita, 20:00etan, Zambra dantzari-taldearen emanaldia. Eta Apirileko Feriaren amaiera moduan, 23:00etan musika eta dantza plazan, eta argi-itzaltzea.


Irakasbil: Markatzaileen balioa\n◄ Feedbacka edo atzeraelikadura idatzizko ekoizpenean\nDenboran bidaiatzeko modu bat ►\nby Iñaki Murua - Wednesday, 18 May 2022, 3:39 PM\nDiskurtso-markatzaile txikien balioaz idatzi du @m_horno-k @Letras_Libres-en\n"El valor de los pequeños marcadores discursivos"https://t.co/KJozmAqwPe #gaztelaniaz\nHEOCean era badauzkagu markatzaileak, ezta?\n— Irakasbil-HABE (@Irakasbil) May 16, 2022\nTwitterren eman genuen Mamen Horno-Chéliz-en "El valor de los pequeños marcardores discursivos" testuaren berri. Eta HEOCean ezezik, badago markatzaileen aipu gehiagorik ere bai, besteak beste Euskaltzaindiak argitara emandako Euskararen Gramatikan.\nEr: Markatzaileen balioa\nby marga ibáñez - Wednesday, 18 May 2022, 4:30 PM\nArtikulua irakurri baino lehen pentsatu dut nire amak holan hitz egiten duela, markatzaile hutsetan. Artikuluak horixe bera dio, Alzheimerrak jotakoak holakoxetan oinarrituta komunikatzen direla. Behaketa hutsez berretsi dezaket neurozientzialariek diotena.\nJump to... Jump to... Irakasbil e-Berrikaria Irakasbil e-Hizpide aldizkariko foroa Prestakuntza Boga Ikasbileko atazak Moodle-trikimailuak Primeran metodoa ikasgelan Curriculuma Ebaluazioa Hizkuntz kontuak irudi orokorrak


Muskizko koke planta baimenik gabe eraikitzeagatik zigortuko dute Petronor\n2021-02-22 | Oihane Arretxea Bereziartua\nEspainiako Ingurumen Ministerioak zigor espedientea ireki dio Petronorri, koke planta baimenik gabe eraikitzeagatik. Meatzaldea Bizirik elkarteak arau-hauste larritzat jotzen du. 2008an eraikitako instalazioa eraistea eragin dezake.\nEspainiako Ingurumen Ministerioak Petronorren aurkako zigor espedientea abiatu du, Muskizko koke planta baimenik gabe eraikitzeagatik. Meatzealdea Bizirik elkarteko kideek Bilbon egindako prentsaurrekoan egoeraren zehaztapenak eman dituzte.\n2012an aurkeztu zuen lehen salaketa Meatzaldea Bizirik elkarteak. 2008an eraiki zuten planta Eusko Jaurlaritzaren eta udalaren baimena zituztelarik. Kostan eraikitzeagatik ordea, Espainiako Ingurumen Ministerioaren baimena ere behar zen, baina hori gabe egin zuten aurrera. Iñaki San Miguel elkarteko kideak udalak izan zuen erantzukizuna azpimarratu du: "Koke lantegiaren eraikuntza baimendu zutenetako bat Muskizko alkateordea da egun".\nZortzi urte beranduago abiatu da prozesu judiziala. Urtebeteko legezko epea du ebazteko eta arau-haustea larria dela ondorioztatzen bada, Meatzaldea Bizirik elkarteak urte luzez errepikatu duen moduan, isuna eta lantegia eraistea ekarriko luke. Horrez gain, plataforma ekologistaren ustez Petronorrek jasotako laguntza publikoak itzuli beharko lituzke. Hala nola, Europako Inbertsio Bankuak emandako 400 milioi euroak.\nCristina Alvarez elkarteko abokatuak dio prozesua “luzea” eta gogorra” izaten ari dela baina auzia irabazteko aukera handia dutela.\nKoke plantak, jarduera-urte hauetan, eragin larria izan du ingurumenean, bai paduran, errepikatu diren isurketekin, bai osasunean, isurtzen dituen partikula kutsatzaile ugariengatik, bai instalatu zenetik izandako intzidentziengatik.\nOtsailaren 13an, Petronorreko instalazioetan petrolio isuri bat izan zela salatu zuten herritarrek. Enpresak gertaera horri garrantzia kendu nahi izan diola adierazi dute elkarteko kideek. “Galipota errekara heldu bada, jarioa handia izan delako heldu da. Bertako usaina izugarria zen, eta usain txarrak astelehenera arte ere iraun zuen”, kontatu dute.


“Erabaki gogorra, baina gauzak gaizki egiteko hobeto da ez egitea” — dantzan.eus\nHemen zaude: Hasiera › Albisteak › “Erabaki gogorra, baina gauzak gaizki egiteko hobeto da ez egitea”\nMaite eta Jesus Irizar aita-alabak.\nOñatz dantza taldearen zutoinetako bi dira Jesus Irizar Txutxin eta Maite Irizar aita-alabak. Pasioz eta oso barrutik bizi dituzte Oñatz dantza taldearen gora-beherak, Korpus jaiak, eta euskal dantzari buruzko guztiak. Aurtengo urtea data garrantzitsua da taldearentzat, 50. urteurrena ospatzeko programa zabala antolatuta zuten eta ilusio handiz zebiltzan, baina pandemiak hankaz gora ipini ditu aurrez eginiko lanak eta prestatutako planak.\nAurtengoak urte berezia behar zuen Oinatz dantza taldearentzat, ezta?\nMaite: Guretzako urte berezia zen, Oñatzen 50. urteurrena. Horrek taldeari ilusioa eta lana ekarri dio; jendea gogotsu zegoen urteurrena ospatzeko. Data borobila izanik tamaina horretako ospakizun batekin ospatu nahi genuen eta horretarako urte bete gindoazen lanean hamasei lantaldetan banatuta.\nOrain dela 50 urte imajinatzen al zenuten mende erdi beteko zenutela?\nJesus: Ez, urrik ere ez. Denborak hala nahi izan du eta horrela gabiltza. Berrogeita hamar urte daramatzat Oñatz taldean, aurretik udaletxeko taldean ibili ginen.\nJesus eta Maite Irizar bizkarrez Oñatzen 50. urteurreneko sokan. Oñati, 2020-01-18. Argazkia: Iñaki Olalde\nEz dira ba asko egongo 50 urte taldean aktiboki dabiltzanak?\nJ: Bueno... bateren batzuk egongo dira.\nM: Bakarra, bakarra.\nJ: Nire satisfazioa da hasi hutsetik eta oraindik hor gaudela. Orain, ordea, gauzak barreratik ikusten.\nJ: Kar, kar kar!\nBaina ospakizuneko ekitaldiak urtebete atzeratu behar izan dituzue.\nM: Zeinek esango zuen urtarrileko eta otsaileko ekintza arrakastatsuak pasata martxoa iritsi eta mundua geldituko zenik. Horrekin batera uztailera arteko gure ekintza denak gelditu behar izan ditugu, egoera horretara iritsita pentsatu genuen zirt edo zart egiteko momentua zela. Denontzat hobea izango da, bai disfrutatzeko eta baita buruan geneuzkan ekintza horiek pentsatuta moduan gauzatzeko. Urtebete itxoin, deskantsu bat hartu, ikusi egoera nola dagoen eta 2021. urterako indarrak batuko ditugu. Berregituratu behar bada hala egingo dugu, baina hasierako ilusioekin jarraitzea da asmoa.\nUrteurrena, ordea, elkarrekin dantzan hasi zenuten ezta?\nM: Niretzako oso berezia izan zen. Alde batetik, aitak dantzan erakutsi dit eta dantza informaletan eta aldamenean eduki dut dantzan, baina berarekin dantza egiteko aukera zuzena ez dut sekula eduki. Bestetik, soka horrek zuen sinbolismoa... sokaren buru izatea eta aita bigarren eskua eta hor sinbolizatu behar zenak daukan pisua, ba, niretzako oso hunkigarria izan zen.\nJ: Niretzat gauza handia izan zen, gauza asko baitzeuden sokaren barruan: 50 urte, hainbat jende...Sokaren azkenean 12 urteko gazteak zeuden, hori niretzako izugarria izan zen. Kristoren jende pila plazan eta horrek jendea emozionatu zuen. Hor ikusi zen soka-dantza batek ze balore daukan. Urteurrena horrekin hastea erabaki bikaina izan zen.\nMaite Irizar aurreskua eta Jesus Irizar bigarren esku Oñatzen 50. urteurreneko sokan. Oñati, 2020-01-18. Argazkia: Oñatz\nGauden egoeran nola hartzen dituzue erabakiak, nola funtzionatu duzue azken asteetan?\nM: Ba orain gauden moduan, bideo deien bidez. Taldeko hileroko batzarra egiten jarraitzen dugu. Horrez gain urteurreneko koordinatzaileak eta lan taldeetako arduradunak gehiagotan bildu behar izan dugu urteurrenari zegozkion erabakiak hartzeko. Aste honetatik aurrera ea modu presentzialean elkartzeko aukerarik daukagun.\nKorpus jaiak ere bertan behera gelditu dira.\nJ: Bai, ikusita jai handiak bertan behera gelditzen ari zirela kofradiako, parrokiako, udaleko eta Oñatzeko ordezkariak elkartu ginen erabakia denon artean hartzeko. Erabaki bateratua hartu eta denok batera, aldi berean, publiko egin genuen.\nMaite Irizar eta Ane Irazabal, Korpus egunean emakumeak dantzan atera ziren lehen urtea, 2018-06-03. Argazkia. Amaiur Aristi- Dantzan CC-BY-SA\nPena handiz hartu duzuen erabakia izan dela pentsatzen dugu.\nJ: Erabaki gogorra, baina gauzak gaizki egiteko hobeto da ez egitea. Nire beldurra zen, dantzariek entseatzen ez badute, nola egongo dira, sasoia nola hartuko dute, ze gaitasun izango dute dantzarako? Egoera ikusita, suspendituta lasaiago nago. Hori bai, taldeari esan diot hau bukatzean, nahiz Korpusetan dantzarik egin ez, hilabetean gogor entseatuko dugula.\nZuentzat korpus jaiak bereziak dira oso, ezta?\nJ: Beti zelebratzen dugu etxean, familia artean. Guretzako izaten da egun bat “de gorbata”.\nM: Dantzarekin hain lotutako festa izanik, txiki-txikitatik jaso dut ilusioa. Ingurura begiratu besterik ez dago (kamerari buelta eman eta etxeko hormak erakutsi dizkigu, Korpusetako koadro erraldoiez beteta). Guk pasioz bizi dugun zerbait da eta pena da, baina egin dugu aurtengorako plana eta beste era batera ospatuko dugu.\nKorpus dantzari taldea. Erdiko mutikoa, Jesus Irizar. Oñati, 1957 ingurua. Argazkia: Irizar familiak utzia\nTxutxin, egun honetan paper bat baino gehiagotan aritu izan zara ezta?\nBai, uste dut denak bete ditudala, San Migel eta apostoluarenak kenduta. Dantzari hasi nintzen, gero maisu eta gero kofrade moduan. Urte batean Ama Birjinaren sinboloa ere eman nuen. Orain emakumeek ematen dute, ni izan nintzen eraman zuen azken gizonezkoa.\nDantzari hasi zinen orduan.\nAitarekin hasi nintzen, hiru urte egin nituen dantzari. 1968tik 1971ra. Urte horretan aita irten zen kapitain eta ni gorriz. Berak prozesioa hasi zenean mina hartu zuen eta erretiratu egin behar izan zen. Prozesioa kapitainik gabe egin genuen, baina ni kapitain izanda. Arratsaldez jantzi nintzen lehenengo aldiz urdinez. Gero 1996an, semeari pasa nion kapitainaren errelebua.\nEta orain kofrade.\nJ: Kofrade moduan ateratzen naiz, gehienbat dantzariak koordinatzeko. Lehen abadeak koordinatzen zuen prozesioa, geldialdiak, dantzarien joan-etorriak...\nM: Kofrade moduan ateratzen da prozesioan, baina dantzariak gidatzen ditu. Dantzariei lana errazten die, bera prozesio barruan egotea dantzarientzat lasaitasuna da.\nKorpus prozesioa, dantzariak eta Jesus Irizar kofrade, dantzariak gidatzen. Argazkia: Maite Irizar\nBeste noizbait utzi izan al dira korpusak bertan behera?\nJ: Azken 100 urteetan behintzat ospatu da, gutxienez meza. Suspenditu izan da prozesioa euriagatik, adibidez, 1957an, 1972an eta 1999an. 1972an ez zen irten prozesioa kalera eta lehenengo aldiz dantzariek parrokia barruan, aldarean, dantzatu zuten. Ordutik hala dantzatzen da urtero.\nM: Dokumentu batzuetan agertzen da debekuak egon izan direla prozesioa ateratzeko, baina jasotzen da oñatiarrek beren ilusio eta grinarekin borrokatu eta beti lortu izan dutela jaia ospatzea. Hor ikusten da herriak nola bizi duen jaia.\nKorpus dantzari taldea. Goian ezkerretik hirugarrena eta Laugarrena Alejandro eta Jesus Irizar. Oñati, 1969 Argazkia: Irizar familiak utzia\nOspakizunak eta jaiak bertan behera gelditu arren dantzak ez du etenik, hala?\nM: Etenik ez egotea izan da helburua, taldetasun hori bizirik mantentzea. Nahiz eta etxean eta baldintza konplikatuetan izan, pare bat entsegu egin dira online eta erronka moduan bideo batzuk ere grabatu ditugu. Orain, ea noiz entseatu ahal dugun elkarrekin!


Hasiera - HodeiCloud\nHodeiCloud: Cloud Computing teknologia\nHodeiCloud Cloud I+G+Bko enpresa bat da, eta Cloud Computing teknologia, dokumentu-kudeaketa, adimen artifiziala eta zibersegurtasuna lantzen ditu.\nZehazki, iHodei plataforma garatu dugu, hodeiko mahaigain birtual integrala, Cloud Computing teknologian eta Adimen Artifizialean oinarritua. Autonomoen eta ETEen beharretara egokituta dago, enpresen digitalizazioa erraztuz, eta ehuneko ehun hodeiko plataformetara migrazioa eskeiniz, erabiltzaileek ITri buruzko ezagutza behar izan gabe.\nZergatik mahaigain birtuala hodeian?\nZure datuak, programak, segurtasun kopiak…\nHODEICLOUD-EN URRUNEKO MAHAIGAINA DA ZURE SOLUZIOA\ndUDARIK? KOMENTA IEZAGUZU\nSegurtasunarekin laguntzen du eta lan denborak malgutzen ditu.\nHodeiCloud-ekin ez dago alderik lan presentzialaren eta ez-presentzialaren artean, eta beti seguru eta babestuta egongo zara gure segurtasun-kopien sistemekin.\nTelelana errezten du\nZure langileen jarduera errazten du mahaigain birtualaren bidez, eta eguneroko administrazio-eskaerak eta -kudeaketak denbora errealean zentralizatzen ditu.\nOrdutegi eta toki malgutasuna ahalbidetzen ditu\nKonektatu hodeiko zure mahaigain birtualera edozein tokitatik, edozein gailurekin, eguneko 24 orduetan, astean 7 egunetan.\nHodeiCloud eskuragarriagoa delako\nHodeiko mahaigain birtual batekin lan egitea askoz merkeagoa da ekipo informatikoak, sareak edo segurtasun-kopiak izatea baino. Gainera, zure enpresari hazteko aukera ematen dio, inbertsio garestirik egin gabe.\nProbatu gure hodei sistema doan\nEskatu dohako Demoa\nBete formulario hau gure Cloud Sistema doan probatzeko eta HodeiCloud-en albisteen eta nobedadeen berri izateko. Eskaera jaso ondoren, gure teknikariak zurekin harremanetan jarriko dira zure doako proba nola aktibatu eta Hodeicloud sistema nola probatu azaltzeko.\nZalantzaren bat izanez gero, jar zaitez gurekin harremanetan , telefonoz, posta elektronikoz edo gure inprimakiaren bidez.\nBerrikuntza purua, oso profesional onak, soluzio bikainekin zure negozioa teknologia berrien abangoardian jartzeko.\nProfesionaltasuna, formalitatea, seriotasuna.\nInguruan duzun teknologia galdetuko duzun mailara egokitzen duen enpresa… Nola ez dut horren berri izan?\nEdozein puntutatik, edozein gailutatik eta edozein toklan egin ahal izango duzu, hodei enkriptatuko zerbitzuekin.


Parte hartzeko prozesua abiatuko du Udalak herriko ekipamenduei buruz | El Diario Vasco\nCosta UrolaParte hartzeko prozesua abiatuko du Udalak herriko ekipamenduei buruz\nKarelako igerilekuan orain gutxi egin dira berritze lanak. / ETXEBERRIA\nDV ORIO. Domingo, 12 noviembre 2017, 00:12\nUdalak herriko ekipamenduei buruzko gogoeta egin nahi du herritarrekin batera eta, horretarako, parte hartzeko prozesua abiatuko du. Prozesu horren barruan hiru bilera egingo ditu Udalak azaroan eta abenduan herriko elkarteetako ordezkariekin eta herritarrekin.\nBilera horien helburua da herriak dituen ekipamenduei buruzko diagnostiko konpartitu bat osatzea eta, ondoren, herritarrek dituzten beharren eta interesen arabera, hutsuneak identifikatu eta lehentasunak markatzea etorkizunean egin beharreko lanei begira.\nOrioko herria ondo osatuta dago ekipamenduz, tamaina beretsuko inguruko herriekin konparatuta; baina aurrekontu mugatua du horiek mantentzeko eta berriak sor-tzeko. Horregatik, nahitaezkoa da gogoeta egitea eta lehentasunak ondo markatzea. Horretarako egin nahi du Udalak parte hartzeko prozesu hau: jakiteko herritarren iri-tziz zein diren Oriori falta zaizkion ekipamenduak, aztertzeko ea bideragarriak diren eta zein epetan eta, posible den neurrian, lehentasunak markatu eta denon artean adostu ahal izateko.\nEl documental 'Volar' de Emakunde se proyectará el martes en la sala Oxford Portale kultur elkarteak 'Zestoako irakurle taldea' ekimena aurkeztuko du


Goiak Espainiari eskatu dio bere «errealitate plurinazionalari» erantzuteko | Politika | Berria\nGoiak Espainiari eskatu dio bere «errealitate plurinazionalari» erantzuteko\nAutogobernua «eguneratzeko helburu zilegiaren» aurrean, Espainiako Estatuak ezin dio «guztiari ezetz» erantzun, Eneko Goia Donostiako alkatearen iritziz. Izan ere, uste du jokabide horrek eragin duela Katalunian «egoera jasanezina» izatea, eta, horregatik, estatuari eskatu dio erantzun diezaiola «bere errealitate plurinazionalari, politikatik eta demokraziatik». Goia Madrilen emandako hitzaldi batean mintzatu zen Arabako, Bizkaiko eta Gipuzkoako estatus politikoa gaurkotzeko beharraz: «Euskadi bere bidea egiten ari da. Denok jabetzen gara zailtasunez, baina hutsegite larria litzateke estatua gai ez izatea partaidetza sentimendu ezberdinak dituen errealitate plurinazionalari erantzuteko».\nGaia ahotan izan zuen Denis Itxaso Gipuzkoako ahaldun nagusiordeak ere. Harentzat, «negozio negargarria» litzateke Euskal Autonomia Erkidegoak Kataluniak estatus politikoaren alorrean eginiko bideari jarraitzea. EAJrekin diputazioan eginiko koalizioak «ongi» funtzionatu badu ere, Itxasok ohartarazi zuen PSE-EEk ez duela parte hartuko «kale itsuetara edo txirotzera daramaten planteamenduetan». Ildo horretan, Markel Olano ahaldun nagusiari zuzendu zion kritika: «Inbidia erakusten du Katalunian bizi duen egoerarekin».\nBarkos-Sanchez bilera 31n\nAutogobernuan sakontzea da Nafarroako Gobernua sostengatzen duen laukoaren nahia ere. Izan ere, Uxue Barkos Nafarroako Gobernuko lehendakaria Espainiako Gobernuko presidentearekin batzartzekoa da urriaren 31n, eta Geroa Baiko, EH Bilduko, Ahal Dugu-Orain Baiko eta Ezkerrako bozeramaileek Barkosi eskatu diote balia dezala bilera hori Sanchezi eskatzeko Nafarroaren esku utz ditzala hari dagozkion eskumenak. Koldo Martinez Geroa Baiko bozeramaileak, adibidez, espero du Madrilek bilera horren aurretik kentzea «inbertsio bideragarriei ezarritako blokeoa».


Berriola - ‘Hiri asko bere baitan’, Bilboren ikuspegi berri bat\nÚltima actualización 26 SET. 2014 - 11:18\n‘Hiri asko bere baitan’, Bilboren ikuspegi berri bat\nEuri-jasak obraren doinua da postaren hasierakoa, eta horri dagokion testua eta argazkia jarraian datozenak:\n«Agurea baldar-baldar altxatu da ohetik, barruko elastiko eta galtzontzilotan. Ez du argirik piztu eta lurrean zeuden txapinekin estropezu egin du, ia eroriz. Pasabide estura irten da, hankak erdi arrastaka, eta zurezko zoruak garrasi gupidagabeak jaurti ditu, pauso nekatu bakoitzeko ozenago eta gupidagabeago. Pasabidea zeharkatu du eta egongelan sartu da. Une horretan isiltasunaren oihartzuna txoko guztietara hedatu da hutsaren soinua mila aldiz ezerezteraino biderkatuz. Hormetako loredun paper zaharkitu horixka izan da eszenaren lekuko bakarra, eta hark ere, muzin egin dio; izan ere, Eusebioren bizitzaren gainbeherarekin mimetizatu eta bat eginik, hormetako papereko loreak ere, aspaldi ihartu eta kolorgetu ziren, ur ezagatik baino, bakardadezko euri-jasek itota. Telebista piztu du agureak, bakardadea uxatu nahian, gehiago bustitzeko».\n‘Hiri asko bere baitan’ proiektuaren lagin txiki bat dira hiruak.\nFacebook bidez helarazi digute Asier Olabarrieta, Aitor Gomez eta Unai Villenak euren proiektuaren berri. Bilboko Udaleko ‘Ideiak Martxan’ lehiaketan saritu zituzten eta harrezkero ekin diote Bilboko barru ezberdinetan oinarritutako argazki-testu-musika-obrak sortzeari. Sorkuntza lan horren ibilmoldea ere jaso dute euren bitakora propioan.\nObrak aurkezteko zuzenekoa eskainiko dute azaroaren 28an Bilborocken eta denak jasotzeko erakusketa bat ere antolatu dute. Gainera, obra guztiak liburuxka batean bilduko dituztela iragarri digute. Interesekoa baduzue gehiago ezagutzeko aukera Facebooken eta Twitterren.


BBK Beka Programak - Ekintzailetza - BBK\nBBK Beka Programa\n20 urte baino gehiago daramatzagu gazteak lan-merkatuan sar daitezen bultzatzen, prestakuntzarako eta lan-praktiketarako beken programa indartsu baten bidez. Programa horri esker, milaka gaztek beren burua espezializatu eta garatu ahal izan dute profesionalki.\nGizarte lehiakorragoa, berritzaileagoa eta ezagutzan oinarrituagoa eraikitzen laguntzeko asmoz, Bizkaian talentua hazten eta garatzen laguntzen saiatu gara, bai eta laneratzea sustatzen ere, lanbide-prestakuntzaren, formakuntza-beken eta autoenplegu-proiektuen bidez.\nUrte hauetan guztietan, programa-sorta handia sustatu dugu, bai zuzenean, bai gure lurraldeko beste erakunde batzuekin lankidetzan, eta 12.700 pertsonari baino gehiagori eragin diegu. Urteko batez besteko aurrekontua 1.750.337 €koa izan da, eta pertsona eta urteko batez besteko inbertsioa 3.175 €koa.\n12.700 pertsonari baino gehiagori eragin diegu\nBizkaitarren garapen profesionalari laguntzeko, BBK-k beka ugari jarri ditu martxan urtean zehar:\nTokiko eta nazioarteko ikasketetarako bekak\nAdi hurrengo deialdiei!\nBBK BOOTCAMP BEKAK 12. Deialdia Bizkaian burutuko den lehenengo coding BootCamp-ean, BBK BOOTCAMP programan, parte hartuko dutenentzako deialdia da; prestakuntza trinkoko sistema berria da hau, eta hiru hilabeteko epean ikasleak beharrezko gaitasun profesional guztiak lortu ahal izango ditu garatzaile informatikoaren lanbidean jarduteko.\nBECA INTERNACIONALIZACIÓN BBK - UNESCO 2021 BBK Fundazioak eta UNESCO Etxeak bi beka eskaintzen dituzte, Hezkuntza, Zientzia eta Kulturarako Nazio Batuen Erakundearen (UNESCO) Pariseko egoitzan, esperientzia profesional bat errazteko asmoz.\nBBK BOOTCAMP BEKAK 11. DEIALDIA Bizkaian burutuko den lehenengo coding BootCamp-ean, BBK BOOTCAMP programan, parte hartuko dutenentzako deialdia da; prestakuntza trinkoko sistema berria da hau, eta hiru hilabeteko epean ikasleak beharrezko gaitasun profesional guztiak lortu ahal izango ditu garatzaile informatikoaren lanbidean jarduteko.\nBeka gehiago ikusi\n<< Jardunaldi zientifikoa\nBBKI 4.0 jokoa >>


Bi aurpegi - Asier Figueroa - Uriola.eus\nBilbao Basketek zauriak arindu zituen asteartean Bonn-en Eurocupeko lehenengo garaipena lortuta (81-90). Lehiaren norakoa ikusita, behar baino gehiago sufritu zuen talde bilbotarrak.\nAstearteko partiduak bi zati zeharo desberdinak izan zituen. Lehenengo zatian arazo barik ibili ziren "beltzezko gizonak", lehia kontrolpean izanda. Bigarrenean aldiz majo sufritu behar izan zuten Alonsorenek. Jekyll eta Hyde.\nPasa den asteko bi porroten ostean atzoko lehiak behar baino garrantzi gehiago zuen. Denboraldi hasieran egonda, hirugarren norgehiagoka segidan galtzeak animikoki eragin negatiboa izan zezakeen. Eta hasieran urduritasuna somatzen zen bilbotarren aldetik. Jaurtiketa kaskarrak, errebotean kamuts. Baretu ostean eta Mumbru kapitainaren gidaritzapean gauzak berdintzen hasi ziren. Eta Jamesen agerraldiak "beltzezko gizonak" (zuriz atzo) norgehiagokak kolore bakarra izatea ahalbidetu zuen. Defentsan sendo, erreboteak bereganatuz eta erasoan zital. 13-12 zen markagailua seigarren minutuan. Lehenengo laurdenaren amaieran 15-31. Atera kontuak.\nBigarren laurdenaren hasieran kanpotarren jokoak bere horretan jarraitu zuen. Beste bost puntu jarraian 21 puntuko errenta lortzeko, lehia bukatzeko 28 minuturen faltan. Igandean Miribilllan Alonsok zuzenduriko mutilek Kanaria Handiaren kontra jasan behar izan zutena, Bonnek pairatu zuen. Sei minututan 2-24ko partziala. Graipena patrikan ia izerdirik botatzeko denbora barik. Bilbao Basketek 22 puntuko gehiegizko aldea izan zuen. Hiru egunetan bilbotarren jokoak 180 graduko aldaketa izan zuen; serio, kementsu. Atsedenaldian elektronikoak 33-49 erakusten zuen.\nHamabost minutuko geraldia ez zen batere onuragarria izan "beltzezko gizonentzat" eta kontrakoa etxekoentzat. Alemaniarrak ideiak argitu zituzten aldageletan euren jokoa hobetzeko. Hirukoak erabiliz aldea murrizteko aukerak izan zuten baina aldea 10-11 puntu bitartean ibili zen. Erreakzioa ez zen handia izan alemaniarren aldetik, momentu horretara arte. 30 minutu jokatuta markagailua 55-66 zen.\nAzkenengo laurdenean aldea berdin mantendu zen. Eroso antzean ibiltzen zen Bilbao Basket diferentzia kudeatuz. Baina aurreko laurdenean antzematen zen erreakzioa, sei minuturen faltan etorri zen alemaniarren aldetik. Hiru puntura jarri ziren. Argi gorria piztu zitzaien bilbotarrei. Hor agertu zen Raul. Hirugarren laurdenean sei puntu sartu baitzituen, garrantzitsuena momentu beroetan izandako kontrola izan zen. Esperientzia garrantzitsua dela esaten da beti eta Viceko joko antolatzaileak erakutsi zuen. Jokoan sosegua jarriz, taldea orekatu eta sua amatatu zuen. Azkenean 9 puntuko aldea markagailuan (81-90) eta aurtengo denboraldian kontinente zaharrean barrena lorturiko lehenengo garaipena patrikara.\nBost jokalarik hamar puntu baino gehiago lortu zituzten bilbotarren aldetik: Bertans (159, Todorovic (14, jaurtiketa guztiak sartuta, hiru biko, bi hiruko eta bi bateko), Mumbru (12), Ruoff (12) eta Hannah (11). Zenbaki bikitzak lortu ez zituena baina nabarmentzeko lehia jokatu zuena James izan zen. Guyanakoak 9 puntu, 8 errebote eta 3 txapelekin bukatu zuen.\nBonnen aldetik White 15 punturekin eta Mckinney 14rekin izan ziren izarrak.\nACB ligan izango du hurrengo erronka Bilbao Basketek. Euskal derbia Illunben Gipuzkoa Basketen aurka (13:00)\nArgazkia: Jörn Wolter/Telekom Baskets Bonn


8 zodiako zeinu hauek 2021ean aurkituko dute maitasuna - Astrologia\n8 zodiako zeinu hauek 2021ean aurkituko dute maitasuna\nUrte berria iritsi da baina zorioneko zodiako zeinuek maitasuna eta amodioa topatuko dituzte. Horietako 8 inoizko amodiorik garbiena bizitzear daude.\n2021 zortzi zodiako zantzuentzako maitasuna aurkitzeko urtea da eta gure zerrenda egiten ez baduzu ere, urtebeteko erromantizismoa izan dezakezu. Zure ipuin perfektua bizitzearekin amesten baduzu, laster etorriko zaizkizu berri onak! Ez gara kontu zorrotzez ari, ez, egia esan, benetako tratuan zentratzen ari gara eta hemen gaude agerian uzteko nor dagoen azkenean pozik bizitzeko. Aurten guztiek ez dute maitemintzeko zorterik izango; Aries, Minbizia, Leo, Virgo, Libra, Sagittarius, Aquarius eta Piscis izango dira, zalantzarik gabe!\nAldaketa handiek zodiako zeinu jakin batzuek eragin handia izango dute, batez ere maitasuna eta harremanak direnean. Itxarondako 2021eko horoskopoa azkenean gainean dugu eta jakiteko irrikitan gaude nork bere ametsetako bikotea ezagutzeko zortea izango du eta hasi haien maitasun istorio perfektua idazten. 2021 urte bikaina da maitasun topaketetarako, hala ere, seinale batzuek besteek baino aukera hobeak izango dituzte ... Non zaude?\nZein 8 zodiako zeinu topatuko ditu maitasuna 2021ean?\n2021 gogoratzeko modukoa izango da 8 izar zeinu, hainbeste harreman horiek ezkontza eta seme-alabak sor ditzaten! Aurten 'egiten dut' esango al duzu? Begiratu zure 2021 maitasun horoskopoa ezinbestekoarentzat horoskopoa iragartzeko aurrera egin behar duzu .\nBenetako maitasuna eta zoriontasuna bilatzen ari bazara, konektatu hemen:\nPrestatu azken txinparta lortzeko!\nMaitasuna lehengo begiradan harreman berri minak eta goxoak ekar ditzake! Zure esku dago zure konexioa eta komunikazioa lantzea urte amaieran etsipena saihestu nahi baduzu.\n>>> Ezagutu zeinak 6 zodiako zeinu aurkituko ditu udaberri honetan maitasuna\n22 zenbakiaren esanahia\nZure maitasun istorioa bizitzeko prest?\nArtizarra zure alde egongo da urte osoan, beraz aprobetxatu aukera erakutsi jendeari zein harrigarria zaren eta zure bizitzako maitasuna ere topa dezakezu.\nAmodio zoriontsuaren urtea!\nSorpresa! Jada harremanean bazaude, Norbait berria ezagutzeak bikotekidea aldatzera eraman zaitzake ... Ez izan aldaketaren beldurrik zure erosotasun eremutik ateratzen bazaitu ere. Azken finean, erronka bat gustatzen zaizu, ezta?\nMaitasuna airean dago!\nAukera izango duzu ezagutu zure bizitza hankaz gora jar dezakeen norbait. Aurreko urteetan baino ziurago zaudenez, abentura berrietara irekita egongo zara eta deskubritzeko bidean tinko!\nEsperientzia berrietara irekita ...\n2021 errusiar mendi ibilaldia izango da eta Libra momentu korapilatsuetatik esperientzia harrigarrietara igaroko da taupadaz. Ere egin dezakete banku arnasa kenduko duen norbait topatzea!\nEz dago ezer edo inor ez dago zure eskura ...\n2021 ona da zure maitasun bizitzarako eta gozatzeko gogoak bultzatuko zaitu. Sagittarius bertakoek ere merezitako arrakasta izan dezakete. Haien xarma naturalak maitasunean nahi dutena izango da.\nHau da urte ezin hobea!\n2021. urtea promesa emozional aberatsa da zuretzat, Aquarius! Ahal duzu espero aparteko uneak bizitzea beti amestu duzu. Zuretzako pertsona egokia aurkitzeko aukera guztiak izango dituzu!\n2021 gogoratzeko modukoa izango da!\nNola Maitasuna lehengo begiradan pasio iraunkorreko soinua jarraituz? Zure jarrera baikorra eta xarma naturala dira hain erakargarri egiten zaituztenak. Bada garaia zure burua joaten utzi eta pixka bat disfrutatzeko!\nUdako Sexu Horoskopoa Zodiako Zeinuaren arabera: Prest al zaude Pasio Beroa izateko?\nAlderantzikatutako Ispiluaren Ordua 10:01: Albiste Txarrak Dendan Dago?\nzodiako seinaleak itxura fisikoa\nemakume bitxi batek nola erakar dezake Aquarius gizon bat?\ntauroa eta minbizia bateragarria da\n1 zenbakia esanahia\n10 zenbakia esanahi biblikoa\nbizitza eta 9. bateragarritasuna


Olentzero mitoaren jatorria | Blog de Rivendel\nGarai artako pertsonentzako Olentzero erraldoi musuzikin eta begigorria(begi odoltsu) zen. Izaeraz gaizto eta izugarrikoa zela kontatzen zen. Gabon gauean menditik jaisten zen eta etxeko tximinietatik sartzen zen barrura. ote-txorta handia zeraman bizkarrean eta bere eskuan igitaia. Ere kontatzen zen herri batzuetan tximiniak bera jaisteko ordurako garbi egon daitezen nahi zuen; bestela, etxean bizi ziren guztiei lepoa moztu egiten zitzaien.\nBeste ezaugarri garrantzitzu bat mito honetan “Gabonetako enborra” zen. Oiartzunen horrela deskribatzen zen: “Olentzero egunean ontzeko erabiliko den sua irauteko baino handiagoko egur puska hautatuko du etxekoandreak. Egurrak olentzero enborra du izena. Eguna heldurik, bazkalondoan, egurra sutara urbiltzen da eta Olentzero aparia prestatzen hasten da. Ezinbestekoa da su handia egitea. Afalondoak, denak oheratzen direnean, Olentzero kebidetik behera jaisten omen da, igitaia eskuan daramala eta etxeko txikienak izutzeko moduko itxuraz. Oraindik izekitzen ari den bere enbor kontsakratua dagoen tokira jaitsi besterik egiten denik, halere, ez da esaten.\nJoandako garaietan, erdi erreta zegoen enborraren hondakinaak etxeko atarian ezartzen ziren, haziendak hura zanpa zezan eta zenbait gaisotasunetatik eta geldi zedin.” Ezkiroz eta Elkanon(Nafarroa) ez dute enbor bakarra jartzen sutondoan, hiru baizik. Urteberri goizean hiruretan lehena etxeko atarian ezartzen dute eta abere eta animalia guztiak haren gainetik pasa eraziten dituzte.\nOlentzeroren jaia eta mitoa, neguko solstizioko jai tipikoen multzoan bete betean sartzen da. Honela zehaztu ahal da Olentzeroren izaera kristautasuna alboan utzirik:\n“Gabon gauean, hamabietan eta egun horretan sutondoan dazekan enborraren bitartez bere burua berotzeko, etxeetara jaisten omen den erraldoia; begiak odoltsu omen dauzka, gorri, eta kopuruaz, urteak dituen adina egun gehi bat. Lanbidez ikazkin da, aurpegia bezturik eta eskuan igitaia darama. Batzutan, lastzoko panpinatzat irudikatuta agertzen da, geroago erreko dena, eta nortasun erdi izugarria eta erdi izugarria erdi groteskoa datxekio.”\nGabonetako enbor hori, argiaren eta beroaren sortzaile den eguzki horren irudikapenik zaharrenetakoa dela pentsatu behar dugu. Ezan dugunez Olentzeroaren mitoa solstizio aldaketarekin serikusia du. Naturaz gaindiko ikazkina eta solstizioaren garaian mundura datozen hildakoen ordezkari izateaz bestalde, gure Olentzaroak eguzkiaren irudikapenarekin zerikusia dauka.\nInformazioa: “Lamiak, sorginak eta jainkosak” Julio Caro Barojaren liburuatik aterata.\nºEtz zait batere guztatu\nComentario por Anónimo — septiembre 20, 2011 @ 7:16 pm | Responder\nOndo dago, milesker!!\nComentario por xabi — septiembre 27, 2011 @ 11:39 am | Responder\nEz dao batere gaiizki:)\nComentario por anonimo — diciembre 11, 2012 @ 10:45 am | Responder\nes una mierda putos vascos de mierdaaa\nComentario por anonimous — diciembre 13, 2012 @ 11:31 am | Responder


Agurtzane Ormatza: 'Tripulazinoa itzelezkoa da, dana emoteko prest dago' - bizkaie.biz\nAbentura itzelean sartuta dabilz Agurtzane Ormatza eta Urtzi Gartzia. Apaizac obeto espedizinoagaz batera Quebecen barrena dabilz, paraje ederrez inguraturik. Bagilaren 5ean hasi eben ibilbidea eta bide erdia egin dabe honezkero. Lurretik itsasora begira emoten dabe eguna, ardurea bertan dabe eta. Quebec-en abiatu ziran lehengo euskal baleazaleen txalupa baten erreplikan eta 1000 itsas milia baino gehiago egin ostean, Red Bay, Labradorrera helduko dira.\nBikotea Montrealen bizi da eta hantxe izan eban espedizinoaren barri. Orain, ekimenaren produzino taldeko kideak dira. Agurtzanegaz jardun dogu bertako gorabeherez:\n1.- Zelan sortu zan Apaizac obeto espedizinokoakaz joateko aukerea?\nMontrealeko Euskal Etxean gengozala, Jon Maiak idatzitako e-posta bat ikusi genduan, espedizinoaren barri emonez eta honantza (Kanadara) etozala esanez. Maia laguna dogunez, eurekaz Montrealen batzeko eta alkarregaz afaltzeko idatzi geuntsen. Heldu ziranean, bertoko euskaldun batzuen etxean afaldu genduan danok. Afal ostean berbetan, esan geuntsen zelan Quebecera joateko asmoa geunkan espedizinoaren urtekerea ikusteko eta jaian parte hartzeko. Urtzi kazetaria danez, bere burua eskaini eban Quebeceko urtekerearen barri emoteko. Hurrengo egunean, Irusoin produzino-etxetik deitu euskuen esanez produzino laguntzaile bat behar ebela eta Urtziri eskaini eutsen lana. Espedizinoak itsasotik eta ibaitik egin behar eban bidaia eta Urtzik, barriz, lurretik. Beraren lana, batez be, grabazinoaz arduratzen dan kamaralariari behar eban laguntzinoa emotea zan.\nNeu Montrealera aste gitxi batzuk lehenago heldu nintzan eta beragaz joateko prest nengoan. Ganera, pentsau genduan Urtzik be beharko ebala laguntzinoa lana egiteko, bidaia luzea zan eta. Gero konturatu izan gara holantxe izan dala.\n2.- Zein da zuon beharra?\nHasieran kamaralariari laguntzeko ardurea euki arren, berehala espedizinoaren parte bihurtu ginan eta orain gure furgoneteagaz edozelako laguntzino logistikoa emoten deutsegu: euren janaria eroan (behar dabenean eskura eukiteko), behar dabena lortu, Euskal Herriaren (Albaola alkartea, Irusoin produzino-etxea, Kultur Atelier…), Parks Canada-ren eta espedizinoaren arteko zubi-lanak egin... Satelitearen bidez jarduten dogu nondik nora doazen jakiteko, zeozer behar daben... Hau da, erabateko laguntzinoa.\n3.- Taldeagaz batera zodiac bat joaten da. Zelako beharra egiten dozue hareekaz?\nZodiac horretan Andoni kapitaina, Jean argazkilaria eta Olivier kamaralaria doaz. Eurei be behar daben laguntzinoa emoten deutsegu, gehienbat kamaralariari. Urtzik lortzen dau Olivierrek behar dauen guztia, berak grabautako materiala sailkatu, gorde eta gero Internetez bialtzeko. Hau batzutan nahiko gatxa izaten da, Quebecen egon arren, askotan ezinezkoa baita abiadura handiko Internet topetea... Askotan herri txikietan egon izan gara eta.\n4.- Taldeagaz egoteko aukerarik izaten dozue, zelako hartu-emonak dozuez eurekaz?\nBai, ia egunero. Bidaiaren arabera. Eguraldi txarra egiten dauenean eta portu baten itxaron behar badogu, egun batzuk edota ia egun osoa pasetan dogu eurekaz. Momentu horreetan herritarren inplikazinoa igarten da: beti laguntzeko prest. Eguraldi ona bada, hau da, haizea euren alde badago, batzutan egun bi pasetan doguz eurekaz egon barik. Astean behin, grabautako materiala, idatzitako kronikak eta ataratako argazkiak Internetez Euskal Herrira bialtzeko, geratu egin behar gara. Baina, dana dala, oraingoan ia egunero geratzen gara zeozer behar badabe edota zein izango dan euren plana jakiteko… gure bidaia euren inguruan egiten gagoz. Egia esateko, bidaia aurrera joan ahala, gure artekoa sendotzen eta sakontzen doa. Gustura, oso gustura gagoz abentura honetan eta holako neska eta mutilakaz batu garalako.\n5.- Zelan zoaze batetik bestera?\nGu furgonetaz gabiz batetik bestera. Bete-beterik doa, euren janaria, txalupearen eta zodiac-aren trasteak, kamaralariari jagokon materiala, gure maletak... Egunean hainbat kilometro egiten doguz. Gaur, berbarako, eurek 40 milia egin behar dabez ugarte batera heltzeko, baina dagoan eguraldiagaz ez dira helduko; hori dala eta, bide erdian geratu beharko dira. Baina guk, ugarte horretara heltzeko, ia 500 km egin behar doguz. Ugartearen eta kontinentearen artean izugarrizko itsasadarra dago, Gaspesi eta Brunswick Barria batzen dauzena.\n6.- Jatorduak non egiten dozuez? Eta lo egiterako orduan zelan moldatzen zaree?\nJatorduak... ba, danetarik. Gehienetan armozu ona egiten dogu, gero supermerkadura joaten gara eguna pasetako frutea eta ogitartekoak erostera. Kanpoan jatea ez jaku gustetan, janari gehienak oso koipetsuak eta saltsa asko daukielako eta gu honezkero nazkatuta gagoz horreekaz. Lapikotxu bat be erosi dogu eta ahal dogun lekuetan guk egiten dogu jatekoa. Gero, heltzen garan lekuetan bertan bilatzen dogu lo egiteko lekua, askotan azkeneko momentura arte ez dakigu nora goazen edota non amaituko dogun eta. Leku merkeenetara joaten gara, danatariko lekutan egin dogu lo: errepideko moteletan, gazteen aterpetxeetan, bed&breakfast dalakoetan...\n7.- Zelako eguraldia dozue han? Zuon beharrean eragiten dau?\nEguraldia... danetarik euki dogu. Ona danean, izugarrizko beroa eta humedade handia egiten dauenez, ba, atara kontuak, moskitoak eta danatarikoak dagoz. Baina ona egiten dauenean, txalupearentzako ona da. Txarra egiten dauenean, asko freskotzen dau. Giroa oso umela danez, sensazino termikoak berehala egiten dau behera. Batzutan, 10 ºC be izan doguz, haize bolada gogorrak, euria... Antza, Ternuan be hotz eta bero handia egiten dau. Labradoren garagarrilean oraindino neguko edurrak ikusten dira. Eguraldiak eragin handia dauka, horren arabera mobiduten da espedizinoa eta, eurekaz, gu geu.\n8.- Honezkero lau aste pasau dira, erdia geratzen jatzue. Zelan ikusten dozue falta dana?\nBaikor. Tripulazinoa gogotsu eta indartsu ikusten dogu, egun batzuk oso gogorrak izan arren, gitxi-gitxika gure helburutik gero eta hurrago egoteak indarra emoten deusku danori be. Aurrera egitea besterik ez dago. Red Bay da helburua, gure arbasoek egindakoa goraipatuko dauen jaian parte hartzeko. Euskaldunoi jaia gustetan jaku, hitzordua hor dago. Tripulazinoa itzelezkoa da, dana emoteko prest. Zer gehiago behar dogu haraino heltzeko, ba?